**Dopravný podnik Bratislava, akciová spoločnosť**

ako Objednávateľ

a

**[doplniť]**

ako Zhotoviteľ

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**ZMLUVA O DIELO**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2023

TÁTO ZMLUVA O DIELO (ďalej len „**Zmluva**“) je uzatvorená nižšie uvedeného dňa medzi:

1. **Dopravný podnik Bratislava, akciová spoločnosť**, spoločnosť založená a existujúca podľa práva Slovenskej republiky, so sídlom Olejkárska 1, 814 52 Bratislava, IČO: 00 492 736, zapísaná v Obchodnom registri Mestského súdu Bratislava III, oddiel: Sa, vložka číslo: 607/B, DIČ: 2020298786, IČ DPH: SK2020298786, bankové spojenie: VÚB, a.s., číslo účtu: 48009012/0200, IBAN: SK98 0200 0000 0000 4800 9012, BIC (SWIFT): SUBASKBX, štatutárny orgán: [doplniť] a [doplniť], kontaktná osoba pre technické veci: [doplniť], telefón: [doplniť], e-mail: [doplniť], kontaktná osoba pre zmluvné veci: [doplniť], telefón: [doplniť], e-mail: [doplniť] (ďalej len „**Objednávateľ**”) na jednej strane; a
2. **[doplniť]**, spoločnosť založená a existujúca podľa práva [doplniť], so sídlom [doplniť], IČO: [doplniť], zapísaná v Obchodnom registri [doplniť], oddiel: [doplniť], vložka číslo: [doplniť], DIČ: [doplniť], IČ DPH: [doplniť], bankové spojenie: [doplniť], číslo účtu: [doplniť], IBAN: [doplniť], BIC (SWIFT): [doplniť], štatutárny orgán: [doplniť], kontaktná osoba pre technické veci: [doplniť], telefón: [doplniť], e-mail: [doplniť], kontaktná osoba pre zmluvné veci: [doplniť], telefón: [doplniť], e-mail: [doplniť] (ďalej len „**Zhotoviteľ**”) na druhej strane.

**Vzhľadom k tomu, že:**

1. Objednávateľ má záujem o zadávanie zákaziek na uskutočnenie stavebných pác na mestskej dráhe, ktoré majú prispieť ku čo možno najrýchlejšiemu odstráneniu nevyhovujúcich stavov, ale aj následkov nepredvídaných skutočností, ako sú napr. rôzne živelné pohromy, havárie či poruchy väčšieho rozsahu spôsobené napr. stavebnou činnosťou cudzích investorov alebo aj samotnou prevádzkou električkových a trolejbusových tratí, za účelom čoho realizoval verejné obstarávanie na predmet zákazky „**Dynamický nákupný systém – Stavebné a elektromontážne práce na mestskej dráhe výzva č. 1/2023**“ prostredníctvom dynamického nákupného systému v súlade s ustanoveniami § 58 a nasl. zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov; oznámenie o vyhlásení verejného obstarávania bolo zverejnené dňa [doplniť] vo Vestníku verejného obstarávania vedeného Úradom pre verejné obstarávanie č. [doplniť] pod zn. [doplniť] a dňa [doplniť] na Úrade pre vydávanie publikácií Európskej únie č. [doplniť];
2. Zhotoviteľ sa stal úspešným uchádzačom predmetného verejného obstarávania na predmet zákazky „**Dynamický nákupný systém – Stavebné a elektromontážne práce na mestskej dráhe výzva č. 2/2023 -** **Modernizácia rozvodov trakčných káblov DPB, a.s. – Ružová dolina – 1. etapa**“ a splnil požiadavky na predmet zákazky a podmienky účasti stanovené v súťažných podkladoch a ich prílohách, bližšie špecifikovaných vo Výzve na predkladanie ponúk zverejnenej dňa [doplniť]; a
3. Zmluvné strany majú záujem upraviť si vzájomné práva a povinnosti súvisiace s vykonaním Diela;

**DOHODLO sa nasledovné**:

1. **Definície a interpretácia zmluvných ustanovení**
   1. Pokiaľ nebude ďalej uvedené inak, potom budú mať výrazy použité v Zmluve s veľkými začiatočnými písmenami nasledovný význam:
2. **Dielo** znamená stavebné práce na mestskej dráhe bližšie špecifikované v Prílohe 1 Zmluvy – *Špecifikácia diela*;
3. **Cena za Dielo** znamená odplatu za vykonanie Diela v celkovej výške **[doplniť] EUR** *(slovom: [doplniť] eur)* **bez DPH**, pričom jednotkové ceny sú uvedené v Prílohe 3 Zmluvy - *Rozpočet (výkaz výmer) stavby*;
4. **Miesto plnenia** znamená Bratislava, uličné pásy ET a TT ;
5. **Autorský zákon** znamená zákon č. 185/2015 Z. z. Autorský zákon v znení neskorších predpisov;
6. **Banková záruka** znamená jednostranné písomné vyhlásenie banky alebo inej obdobnej finančnej inštitúcie, vo forme a s obsahom akceptovateľným pre Objednávateľa, v ktorej sa banka alebo iná finančná inštitúcia neodvolateľne a zriekajúc sa všetkých práv námietok a obrany vyplývajúcich zo záväzkových vzťahov založených Zmluvou, zaväzuje uspokojiť Objednávateľa do výšky bližšie špecifikovanej v článku 10 Zmluvy v prospech bankového účtu Objednávateľa uvedeného v záhlaví Zmluvy, ak za podmienok stanovených Zmluvou vznikne Zhotoviteľovi akýkoľvek peňažný záväzok voči Objednávateľovi;
7. **Preberací protokol** znamená protokol o odovzdaní a prevzatí Diela za podmienok špecifikovaných v článku 4 Zmluvy a podpísaný oprávnenými zástupcami Zmluvných strán;
8. **Zálohová banková záruka znamená** jednostranné písomné vyhlásenie banky alebo inej finančnej inštitúcie, vo forme a s obsahom akceptovateľným pre Objednávateľa, v ktorej sa banka alebo iná finančná inštitúcia neodvolateľne a zriekajúc sa všetkých práv námietok a obrany vyplývajúcich zo záväzkových vzťahov založených Zmluvou, zaväzuje uspokojiť Objednávateľa do výšky príslušnej časti Ceny za Dielo podľa článku 5 bod 5.2 Zmluvy v prospech bankového účtu Objednávateľa uvedeného v záhlaví Zmluvy, ak vznikne Zhotoviteľovi záväzok vrátiť Objednávateľovi Cenu za Dielo;
9. **Licencia** znamená výhradná licencia bez akéhokoľvek vecného, časového, územného alebo iného obmedzenia, ktorá sa vzťahuje na všetky známe spôsoby použitia Diela ako autorského diela, ktoré vyplýva zo Zmluvy a ustanovení Autorského zákona; pričom súčasťou Licencie je aj licencia na vydanie diela podľa § 75 Autorského zákona a súhlas Zhotoviteľa na akékoľvek ďalšie nakladanie s Dielom spôsobom, ktorý neodporuje Autorskému zákonu;
10. **Pracovný deň** znamená deň, ktorý nie je sobotou, nedeľou ani dňom pracovného pokoja ani dňom pracovného voľna v Slovenskej republike;
11. **Občiansky zákonník** znamená zákon č. 40/1964 Zb. Občiansky zákonník v znení neskorších predpisov;
12. **Obchodný zákonník** znamená zákon č. 513/1991 Zb. Obchodný zákonník v znení neskorších predpisov;
13. **Zmluva o financovaní** znamená zmluva o nenávratnom finančnom príspevku, ktorej predmetom je poskytnutie finančných prostriedkov na vykonanie Diela;
14. **Subdodávateľ** znamená fyzická alebo právnická osoba uvedená v zmluve uzatvorenej medzi Zhotoviteľom a Subdodávateľom, ktorá je poverená vykonaním časti Diela, pričom zoznam Subdodávateľov je uvedený v Prílohe 6 Zmluvy – Zoznam Subdodávateľov;
15. **Register partnerov verejného sektora** znamená informačný systém verejnej správy, ktorý obsahuje údaje o partneroch verejného sektora a ich konečných užívateľoch výhod, pričom jeho správcom a prevádzkovateľom je Ministerstvo spravodlivosti Slovenskej republiky a je prístupný on-line na webovom sídle Ministerstva spravodlivosti Slovenskej republiky na adrese <https://rpvs.gov.sk/rpvs/>;
16. **ZVO** znamenázákon č. 343/2015 Z. z. o verejnom obstarávaní a o zmene a doplnení niektorých predpisov v znení neskorších predpisov; a
17. **Zmluvná strana** znamená Objednávateľ a/alebo Zhotoviteľ;
    1. Okrem definovaných pojmov uvedených v článku 1 bode 1.1 Zmluvy, ak je ďalej v Zmluve použitý definovaný pojem, v Zmluve bude mať takýto pojem význam, ktorý mu je priradený v príslušnej časti Zmluvy, kde je definovaný.
    2. V Zmluve, ak z kontextu nevyplýva iný zámer,
       1. každý odkaz na Zmluvnú stranu zahŕňa aj jej právnych nástupcov, ako aj postupníkov a nadobúdateľov práv alebo záväzkov vyplývajúcich zo Zmluvy;
       2. každý odkaz na Zmluvu alebo iný dokument znamená Zmluvu alebo iný dokument v znení jeho dodatkov a iných zmien, vrátane novácií;
       3. prílohy Zmluvy predstavujú jej neoddeliteľné súčasti a správny výklad ustanovení Zmluvy je možný len s prihliadnutím na ich obsah. Nadpisy častí, článkov a príloh slúžia výlučne pre uľahčenie orientácie a pri výklade Zmluvy sa nepoužijú;
       4. každý odkaz na „článok“ alebo „prílohu“ znamená odkaz na príslušný článok alebo prílohu Zmluvy; a
       5. výrazy definované v jednotnom čísle alebo v základnom gramatickom tvare majú v Zmluve rovnaký význam, keď sú použité v množnom čísle a inom gramatickom tvare a naopak.
18. **Predmet Zmluvy**
19. Predmetom Zmluvy je záväzok:
20. Zhotoviteľa vykonať pre Objednávateľa Dielo; a
21. Objednávateľa zaplatiť Zhotoviteľovi Cenu za Dielo;

a to za podmienok stanovených Zmluvou.

1. Dielo bude vykonané na základe 1 (jednej) písomnej objednávky. Objednávka bude obsahovať najmä špecifikáciu Diela v súlade s Prílohou 1 Zmluvy a Miesto plnenia. Objednávka bude podkladom pre fakturáciu podľa článku 5 Zmluvy. Objednávku môže Objednávateľ zaslať poštou alebo elektronickou poštou na emailovú adresu kontaktnej osoby pre technické veci Zhotoviteľa uvedenej v záhlaví Zmluvy. Doručením objednávky Zhotoviteľovi sa objednávka považuje za potvrdenú Zhotoviteľom.
2. Zadanie objednávky je výlučným právom Objednávateľa a Zhotoviteľ nemá nárok domáhať sa zadania objednávky zo strany Objednávateľa. Objednávateľ je oprávnený zadanie objednávky podmieniť poskytnutím nenávratného finančného príspevku na základe Zmluvy o financovaní, resp. schválením iných dotačných finančných prostriedkov na vykonanie Diela.
3. **podmienky VYKONANIA DIELA** 
   1. Zhotoviteľ sa zaväzuje vykonať a odovzdať Objednávateľovi Dielo najneskôr **do 6 mesiacov** odo dňa doručenia objednávky Zhotoviteľovi podľa tohto článku bod 3.2 Zmluvy.
   2. Predpokladaný termín odovzdania staveniska je **do 5 (piatich) Pracovných dní** odo dňa doručenia objednávky Zhotoviteľovi, pričom presný dátum odovzdania staveniska Objednávateľ oznámi Zhotoviteľovi písomne **najneskôr 3 (troch) Pracovné dni** vopred, a to následne po prehlásení Zhotoviteľa o jeho pripravenosti na vykonanie Diela.
   3. Zhotoviteľ sa zaväzuje pri vykonaní Diela postupovať v termínoch podľa schváleného indikatívneho harmonogramu postupného zhotovenia Diela v zmysle Prílohy 2 Zmluvy – Indikatívny harmonogram postupného zhotovenia Diela a podľa odsúhlaseného projektu organizácie výstavby, ak si to realizácia Diela vyžaduje. Po vzájomnej dohode Zmluvných strán možno meniť a spresňovať termíny a organizáciu práce.

* 1. Po dokončení stavebných prác Zhotoviteľ odovzdá stavenisko vypratané a upravené do pôvodného stavu alebo podľa dohody Zmluvných strán a predloží na odsúhlasenie súpis skutočne vykonaných prác najneskôr do 3 (troch) Pracovných dní po ukončení stavebných prác na Diele, ak Objednávateľ neurčí inak.
  2. Dielo je vymedzené projektovou dokumentáciou, vrátane oceneného výkazu výmer. V prípade akéhokoľvek obsahového nesúladu medzi projektovou dokumentáciou a výkazom výmer je záväzným dokumentom pre vykonanie Diela projektová dokumentácia alebo výkaz výmer, a to na základe požiadavky správcu PTZ.
  3. Zmluvné strany sa dohodli, že vo vzájomnej súčinnosti vytvoria harmonogram postupného zhotovenia Diela. Tento harmonogram je po vzájomnom písomnom odsúhlasení pre Zhotoviteľa záväzný.
  4. Zhotoviteľ je povinný bezodkladne písomne upovedomiť Objednávateľa o okolnostiach, z ktorých vyplýva, že nie je schopný dodržať termíny realizácie Diela schváleného indikatívneho harmonogramu postupného zhotovenia Diela v zmysle Prílohy 2 Zmluvy – Indikatívny harmonogram postupného zhotovenia Diela a podľa odsúhlaseného projektu organizácie výstavby. Objednávateľ je oprávnený žiadať od Zhotoviteľa zvýšené personálne kapacity (nasadenie), nasadenie kvalifikovaného personálu a nadčasy v Pracovných dňoch, ako aj v dňoch pracovného pokoja (soboty, nedele, sviatky), pokiaľ hrozí, že harmonogram postupného zhotovenia Diela nebude možné dodržať, alebo je plnenie Zmluvy ohrozené a Zhotoviteľ je povinný takejto žiadosti Objednávateľa vyhovieť. Uplatnením opatrenia podľa tohto článku tohto bodu Zmluvy Zhotoviteľovi nevzniká nárok na odmenu, resp. iné peňažné plnenie od Objednávateľa z dôvodu navýšenia kvalifikovaného personálu alebo ich nadčasov.
  5. Zhotoviteľ sa zaväzuje vykonať pre Objednávateľa Dielo riadne a včas, vo vlastnom mene, na vlastnú zodpovednosť a na vlastné nebezpečenstvo, za podmienok dohodnutých v Zmluve a v rozsahu podľa príloh Zmluvy, samostatne a na požadovanej odbornej úrovni. Zmluvné strany sa dohodli, že porušenie odbornej starostlivosti Zhotoviteľom sa považuje za podstatné porušenie Zmluvy. Zhotoviteľ zodpovedá Objednávateľovi za vykonanie Diela v celom rozsahu bez ohľadu na osobu, ktorá Dielo skutočne vykoná. Zhotoviteľ potvrdzuje, že bol oboznámený so zámerom Objednávateľa, a že je oboznámený s podmienkami, za ktorých má Dielo vykonať.
  6. Zhotoviteľ je povinný Dielo vykonať a odovzdať v zmysle príslušných osobitných predpisov a slovenských technických noriem, ako aj v rozsahu a kvalite podľa Zmluvy.
  7. Zhotoviteľ je povinný v súvislosti s vykonaním Diela vyhotoviť súpis skutočne vykonaných prác, ktorý bude podkladom pre fakturáciu podľa článku 5 Zmluvy.
  8. Zhotoviteľ je povinný počas trvania Zmluvy pravidelne predkladať Objednávateľovi správy o vykonaných aktivitách vo formáte určenom Objednávateľom (napr. stavebný denník), ak sa Zmluvné strany nedohodnú inak. V prípade rozporu predkladanej správy so skutočným stavom vykonávania Diela alebo so Zmluvou, je Zhotoviteľ povinný v lehote určenej Objednávateľom tento rozpor odstrániť a /alebo odôvodniť.
  9. Zhotoviteľ je povinný pri vykonávaní Diela poveriť svojho zástupcu pre koordináciu bezpečnosti pri uskutočňovaní stavby v zmysle nariadenia vlády Slovenskej republiky č. 396/2006 Z. z. o minimálnych bezpečnostných a zdravotných požiadavkách na stavenisko v znení neskorších predpisov.
  10. Zhotoviteľ je povinný zabezpečiť počas vykonávania Diela prítomnosť svojho zodpovedného zástupcu (stavby vedúceho) na stavbe, ktorý bude mať splnomocnenie riešiť s vykonávaním Diela súvisiace problémy. Stavbyvedúci je povinný od prvého dňa prevzatia staveniska do odovzdania Diela viesť stavebný denník v súlade s § 46d zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov a príslušných vykonávacích predpisoch, v rozsahu určenom týmto zákonom, vykonávacími predpismi touto Zmluvou a Objednávateľom. Stavbyvedúci je povinný viesť stavebný denník v jednom origináli a dvoch kópiách (rovnopisoch) pričom je povinný jednu kópiu stavebného denníka uložiť oddelene od originálu, aby bola k dispozícii v prípade straty alebo zničenia originálu. Ďalšia kópia stavebného denníka je určená pre stavebný dozor. Stavebný denník musí obsahovať aj všetky potrebné údaje a skutočnosti, ktoré sú spôsobilé preukázať a overiť dodržiavanie povinností Zhotoviteľa postupovať pri zhotovovaní Diela v súlade s podmienkami uvedenými v Zmluve a v právnych predpisoch. Stavebný denník je stavbyvedúci povinný viesť, ak sa Zmluvné strany nedohodnú písomne alebo mailom inak.
  11. Zhotoviteľ poveruje funkciou:

A) stavbyvedúceho:

Meno a Priezvisko:

Číslo osvedčenia pre stavbyvedúceho v kategórii inžinierske stavby:

v rozsahu:

Mobil:

E-mail:

B) zástupcu stavbyvedúceho:

Meno a Priezvisko:

Číslo osvedčenia pre stavbyvedúceho v kategórii inžinierske stavby:

v rozsahu:

Mobil:

E-mail:

Títo sú oprávnení zastupovať Zhotoviteľa pri prevzatí staveniska, pravidelnom zisťovaní vykonaných prác, odovzdaní Diela, a iných úkonoch, na ktoré ich Zhotoviteľ musí písomne poveriť.

* 1. Objednávateľ poveruje funkciou technického dozoru osobu: Ing. Karol Kollár

Mobil: 02 /59 501 491

E-mail: [kollar.karol@dpb.sk](mailto:kollar.karol@dpb.sk)

Zmeny v poverených osobách stavbyvedúceho a technického dozoru sú obidve zmluvné strany povinné si písomne oznámiť bez zbytočného odkladu.

* 1. Zhotoviteľ sa zaväzuje strpieť výkon kontroly Objednávateľa súvisiacej s dodávaným tovarom, prácami a službami kedykoľvek počas trvania Zmluvy, a to oprávnenými osobami Objednávateľa a poskytnúť im všetku potrebnú súčinnosť.
  2. Zhotoviteľ sa zaväzuje zabezpečiť sám alebo prostredníctvom oprávnenej tretej osoby nakladanie s odpadmi, v súlade so zákonom č. 79/2015 Z. z. o odpadoch a o zmene a doplnení niektorých zákonov v znení neskorších predpisov, vzniknutými v súvislosti s vykonávaním Diela.
  3. Zhotoviteľ sa zaväzuje zabezpečiť doklady o kvalite materiálov, výrobkov a konštrukcií zabudovaných do Diela a použitých v rámci vykonávania Diela ako jeho súčasť, v súlade so stavebným zákonom, zákonom o štátnom skúšobníctve, vyhláškou o certifikácii výrobkov, zákonom o stavebných výrobkoch, zákonom o technických požiadavkách na výrobky a posudzovaní zhody a inými súvisiacimi právnymi normami a predpismi, ako aj potvrdenia a ostatné náležitosti potrebné k riadnemu vykonaniu a užívaniu Diela (skúšky, oprávnenia, revízie a iné).
  4. Zhotoviteľ sa zaväzuje zabezpečiť vykonanie kvalitatívnych skúšok a potrebných meraní, predpísaných príslušnými osobitnými predpismi a slovenskými technickými normami.
  5. Zhotoviteľ je povinný zabezpečiť projekt skutočného vyhotovenia, revíznu správu, úradnú skúšku projektu organizácie dopravy osobitne pre vykonanie Diela na základe objednávky podľa článku 2 bod 2.2 Zmluvy.
  6. Zhotoviteľ sa zaväzuje zabezpečiť dodržiavanie osobitných predpisov upravujúcich podmienky vykonávania Diela minimálne v rozsahu:
     1. zákona č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov;
     2. vyhlášky č. 147/2013 Z. z. ktorou sa ustanovujú podrobnosti na zaistenie bezpečnosti a ochrany zdravia pri práci a prácach s nimi súvisiacich a podrobnosti o odbornej spôsobilosti na výkon niektorých činností v znení niektorých predpisov;
     3. zákona č. 513/2009 Z. z. o dráhach v znení neskorších predpisov, a vyhlášky MDPT SR č. 205/2010 Z.z. o určených technických zariadeniach a určených činnostiach a činnostiach na určených technických zariadeniach;
     4. zákona č. 17/1992 Zb. o životnom prostredí v znení neskorších predpisov;
     5. zákona č. 364/2004 Z. z. o vodách a o zmene zákona č. 372/1990 Zb. o priestupkoch v znení neskorších predpisov (vodný zákon) v znení neskorších predpisov;
     6. zákona č. 656/2004 Z. z. o energetike a o zmene niektorých zákonov v znení neskorších predpisov;
     7. zákona č. 351/2011 Z. z. o elektronických komunikáciách v znení neskorších predpisov;
     8. zákona č. 314/2001 Z. z. o ochrane pred požiarmi v znení neskorších predpisov;
     9. zákon č. 51/1988 Zb. o banskej činnosti, výbušninách a štátnej banskej správe v znení neskorších predpisov;
     10. zákon č. 50/1976 Zb. o územnom plánovaní a stavebnom poriadku ( stavebný zákon) v znení neskorších predpisov;
     11. zákon č. 137/2010 Z.z. o ovzduší v znení neskorších predpisov a zákona č. 401/1998 Z.z. o poplatkoch za znečistenie ovzdušia v znení neskorších predpisov;
     12. zákona č. 133/2013 Z. z. o stavebných výrobkoch a o zmene a doplnení niektorých zákonov; a
     13. ostatných súvisiacich osobitných predpisov, všeobecne záväzných nariadení hlavného mesta Slovenskej republiky Bratislavy a dotknutých mestských častí, slovenských technických noriem a iných technických predpisov súvisiacich s vykonávaním Diela.
  7. Zhotoviteľ je povinný prevziať zodpovednosť za čistotu komunikácií v súvislosti s vykonávaným Dielom ako aj zodpovednosť za riadne a alternatívne oficiálne pešie trasy chodcov.
  8. Zhotoviteľ sa zaväzuje zabezpečiť počas vykonávania Diela ochranu staveniska pred vstupom cudzích osôb, udržiavanie poriadku a čistoty na stavenisku a jeho okolí, ako aj na prístupových komunikáciách.
  9. Zhotoviteľ zabezpečí pri plnení predmetu Zmluvy vlastný dozor nad bezpečnosťou práce v zmysle zákona č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov a vyhlášky č. 147/2013 Z. z. ktorou sa ustanovujú podrobnosti na zaistenie bezpečnosti a ochrany zdravia pri práci a prácach s nimi súvisiacich a podrobnosti o odbornej spôsobilosti na výkon niektorých činností v znení niektorých predpisov a prevezme zodpovednosť za bezpečnosť práce na stavenisku.
  10. Zhotoviteľ sa zaväzuje, že u fyzických osôb, prostredníctvom ktorých vykonáva Dielo, neporuší zákaz nelegálneho zamestnávania podľa zákona č. 82/2005 Z. z. o nelegálnom práci a nelegálnom zamestnávaní a o zmene a doplnení niektorých zákonov v znení neskorších predpisov. Zhotoviteľ zodpovedá za všetky pokuty a sankcie uložené Objednávateľovi z dôvodu, že Zhotoviteľ porušil zákaz nelegálneho zamestnávania alebo neposkytol Objednávateľovi potrebnú súčinnosť podľa zákona o nelegálnom zamestnávaní.
  11. Zhotoviteľ sa zaväzuje vykonávať Dielo spôsobom, ktorý nespôsobí obmedzenia v doprave, ktorej poskytovateľom je Objednávateľ. Zhotoviteľ je povinný vykonávať Dielo pri dodržaní plánovaných výluk trolejbusovej dopravy, ktoré sú bližšie špecifikované v Prílohe 1 Zmluvy – Špecifikácia Diela. Porušenie tejto povinnosti sa považuje za podstatné porušenie Zmluvy, v dôsledku ktorého môže Objednávateľ od Zmluvy odstúpiť.
  12. Zhotoviteľ je povinný prevziať zodpovednosť za to, že fyzické osoby, prostredníctvom ktorých bude Zhotoviteľ vykonávať Dielo, vrátane osôb zodpovedných za riadenie stavebných prác, budú mať:

1. doklady o absolvovaní predpísaných školení o bezpečnosti a ochrane zdravia pri práci a o požiarnej bezpečnosti;
2. lekárske potvrdenia o vyhovujúcom zdravotnom stave pre vykonávané činnosti; a
3. doklady preukazujúce vzdelanie a odbornú prax alebo odbornú kvalifikáciu;

pričom Zhotoviteľ je povinný na výzvu Objednávateľa predložiť kópie týchto dokladov počas celej platnosti Zmluvy do 2 Pracovných dní odo dňa doručenia výzvy Objednávateľom.

* 1. Zhotoviteľ je povinný riadiť vykonávanie prác tak, aby nedošlo k poškodeniu zdravia fyzických osôb, prostredníctvom ktorých bude Zhotoviteľ vykonávať Dielo ako ani tretích osôb a poškodeniu majetku. Zhotoviteľ zodpovedá za bezpečnosť a ochranu zdravia svojich zamestnancov a tretích osôb oprávnene sa zdržujúcich na stavenisku a dodržiavanie osobitných predpisov požiarnej ochrany.
  2. Zhotoviteľ je povinný zabezpečiť stavenisko proti možnosti vzniku úrazu alebo škody počas vykonávania Diela, ako aj po ukončení každej pracovnej zmeny.
  3. Objednávateľ bude zabezpečovať počas celej doby vykonávania Diela na stavbe tieto činnosti:

1. dozor, pričom Objednávateľa bude zastupovať osoba určená Objednávateľom ako technický dozor, uvedená v tomto článku bod 3.16 Zmluvy, ktorá je oprávnená zastupovať Objednávateľa na kontrolných dňoch, pri kontrole vykonaných prác a preberaní ukončeného Diela; a
2. kontrolovať vecný a časový postup vykonávania Diela a jeho súlad s objednávkou, so Zmluvou.
   1. Objednávateľ sa zaväzuje odovzdať Zhotoviteľovi všetky podklady potrebné pre vykonanie Diela, ktoré má k dispozícii.
   2. Zhotoviteľ sa bude riadiť zadaním a podkladmi dodanými v súlade so Zmluvou, pokynmi Objednávateľa, zápisnicami zo vzájomných rokovaní, písomnými dohodami Zmluvných strán, vyjadreniami a rozhodnutiami. Zhotoviteľ je povinný počas celej doby vykonávania Diela plniť pokyny Objednávateľa, pričom v prípade potreby je zároveň povinný písomne upozorniť Objednávateľa na nevhodnosť jeho pokynov.
   3. Zhotoviteľ sa zaväzuje včas informovať Objednávateľa o všetkých podstatných zmenách v osobitných predpisoch priamo súvisiacich so Zmluvou a vykonávaním Diela.
   4. Zmluvné strany sa zaväzujú, že počas vykonávania Diela budú navzájom spolupracovať a vyvinú súčinnosť potrebnú na to, aby bolo Dielo vykonané za podmienok stanovených Zmluvou.
3. **ODOVZDANIE A PREVZATIE DIELA**
4. Odovzdanie a preberanie Diela sa uskutoční postupne v závislosti od jeho zhotovovania podľa schváleného indikatívneho harmonogramu postupného zhotovenia Diela v zmysle Prílohy 2 Zmluvy – Indikatívny harmonogram postupného zhotovenia Diela, a to najneskôr však do 2 (dvoch) Pracovných dní odo dňa riadneho dokončenia Diela, na základe výzvy Zhotoviteľa, ktorý zároveň Objednávateľovi predloží súpis skutočne vykonaných prác.
5. Pri odovzdaní a prevzatí Diela Zhotoviteľ Objednávateľovi predloží všetku dokumentáciu, ktorá je potrebná na prevzatie a na užívanie Diela, vrátane stavebného denníka, dokumentáciu skutočného vyhotovenia Diela a ďalšie doklady vyplývajúce z článku 4 Zmluvy.
6. O prevzatí Diela Objednávateľom Zmluvné strany vyhotovia Preberací protokol. Podpísaním Preberacieho protokolu bez výhrad oprávnenými zástupcami Zmluvných strán je preberacie konanie ukončené a Dielo sa bude považovať za riadne zhotovené a odovzdané Objednávateľovi. Podpísanie Preberacieho protokolu bez výhrad oprávňuje Zhotoviteľa predložiť Objednávateľovi faktúru na zaplatenie Ceny za Dielo v súlade s článkom 5 Zmluvy. Vlastnícke právo a nebezpečenstvo škody prechádza na Objednávateľa okamihom riadneho prevzatia Diela bez výhrad Objednávateľom.
7. Po ukončení preberacieho konania celého Diela, po likvidácii zariadenia staveniska a jeho uvoľnení, a po predložení dokladov podľa tohto článku bod 4.2 Zmluvy, spíšu do 5 Pracovných dní Zmluvné strany zápisnicu o ukončení Diela, ktorej podpísanie zodpovednými zástupcami Zmluvných strán oprávňuje Zhotoviteľa predložiť Objednávateľovi konečnú vyúčtovaciu faktúru Ceny za Dielo podľa článku 5 bod 5.3 Zmluvy.
8. Ak budú počas preberacieho konania zistené akékoľvek vady Diela, Objednávateľ si vyhradzuje právo odmietnuť prevzatie Diela. Zmluvné strany sa dohodli, že vykonané Dielo má vady, ak nezodpovedá požadovanej kvalite, požadovanému rozsahu, účelu Zmluvy alebo nezodpovedá požiadavkám uvedeným v Prílohe 1 Zmluvy alebo nie sú v súlade s článkom 3 bod 3.32 Zmluvy.
9. V prípade, ak Dielo vykazuje drobné vady, ktoré nebránia jeho riadnemu užívaniu, môže Objednávateľ Dielo prevziať. Súpis drobných vád bude zaznamenaný v Preberacom protokole s uvedením termínu ich odstránenia. Vady uvedené v Preberacom protokole sa považujú za odstránené podpisom protokolu o odstránení týchto vád.
10. Zhotoviteľ je povinný odstrániť bez zbytočného odkladu prípadné vady Diela, ktoré Objednávateľ nezistil pri preberacom konaní, aj po termíne splnenia všetkých záväzkov.
11. **CENA ZA DIELO A PLATOBNÉ PODMIENKY**
12. Cena za Dielo je stanovená v súlade so zákonom č. 18/1996 Z. z. o cenách v znení neskorších predpisov, a na základe vzájomne odsúhlaseného rozpočtu vyjadreného v ocenenom výkaze výmer stavy podľa Prílohy 3 Zmluvy. Cena za Dielo zahŕňa všetky náklady na vykonanie Diela, projekt skutočného vyhotovenia Diela, revíznu správu, úradnú skúšku, statické posúdenie, dopravné značenia počas a po výstavbe a likvidáciu odpadov. Pri dani z pridanej hodnoty sa bude postupovať podľa osobitných predpisov.
13. Zmluvné strany sa dohodli, že Cenu za Dielo Objednávateľ zaplatí Zhotoviteľovi ako 100 % zálohu na základe zálohovej faktúry, ktorú vystaví Zhotoviteľ a doručí ju Objednávateľovi **najneskôr do 10 (desiatich) Pracovných dní** odo dňa preukázania zadania objednávky Zhotoviteľovi. Pohľadávka Objednávateľa požadovať za podmienok stanovených Zmluvou od Zhotoviteľa vrátenie Ceny za Dielo bude zabezpečená Zálohovou Bankovou zárukou, ktorú je Zhotoviteľ povinný predložiť Objednávateľovi spolu so zálohovou faktúrou. Zálohová banková záruka musí byť platná **najmenej 6 (šesť) mesiacov** odo dňa jej vystavenia. V prípade, ak je platnosť Zálohovej bankovej záruky časovo obmedzená na kratšiu dobu, Zhotoviteľ sa zaväzuje predložiť Objednávateľovi novú Zálohovú bankovú záruku v súlade so Zmluvou **najneskôr 2 (dva) mesiace** pred ukončením platnosti takejto Zálohovej bankovej záruky. Po ukončení preberacieho konania bez výhrad podľa článku 4 bod 4.3 Zmluvy Objednávateľ uvoľní Zhotoviteľovi Zálohovú Bankovú záruku vystavenú podľa tohto bodu Zmluvy, a to v nadväznosti na zúčtovanie zálohovej platby podľa tohto článku bod 5.3 Zmluvy. V prípade, ak Zhotoviteľ riadne a včas neodovzdá Dielo podľa Zmluvy, vznikne Zhotoviteľovi záväzok vrátiť Objednávateľovi Cenu za Dielo zaplatenú na základe zálohy, ktorá je v plnom rozsahu krytá Zálohovou bankovou zárukou.
14. Zúčtovanie zálohovej platby bude prebiehať mesačne na základe súpisu skutočne vykonaných prác podľa článku 4 bod 4.1 a bod 4.3 Zmluvy. Progresívne znižovanie Zálohovej bankovej záruky bude prebiehať mesačne, ak si Zhotoviteľ nezvolí dlhšie obdobie (avšak vždy v mesiacoch).
15. Zhotoviteľ vystaví a doručí Objednávateľovi konečnú vyúčtovaciu faktúru **najneskôr do 10 (desiatich) Pracovných dní** odo dňa riadneho odovzdania a prevzatia Diela bez výhrad podľa článku 4 bod 4.4 Zmluvy.
16. Faktúra musí obsahovať všetky náležitosti účtovného dokladu podľa § 10 zákona č. 431/2002 Z. z. o účtovníctve v znení neskorších predpisov, náležitosti podľa § 74 zákona č. 222/2004 Z. z. o dani z pridanej hodnoty v znení neskorších predpisov, evidenčné číslo Zmluvy, pod ktorou je Zmluva evidovaná Objednávateľom a k faktúre bude pripojená objednávka, Preberací protokol a súpis skutočne vykonaných prác. V prípade, ak faktúra nebude spĺňať tieto náležitosti, je Objednávateľ oprávnený vrátiť faktúru na dopracovanie, resp. opravu. Taktiež v prípade, ak výška fakturovanej sumy nebude zodpovedať podkladom Objednávateľa, je Objednávateľ oprávnený vrátiť faktúru Zhotoviteľovi na prepracovanie. Nová lehota splatnosti začína plynúť okamihom doručenia opravenej faktúry Objednávateľovi.
17. Cena za Dielo je splatná do **60 (šesťdesiat) dní** odo dňa doručenia faktúry. Ak deň splatnosti Ceny za Dielo pripadne na sobotu, nedeľu alebo sviatok, splatnosť takejto sa posúva na najbližší nasledujúci Pracovný deň.
18. Cena za Dielo sa považuje za zaplatenú dňom odpísania fakturovanej sumy vo výške Ceny za Dielo z účtu Objednávateľa na účet Zhotoviteľa uvedený v záhlaví Zmluvy.
19. Zmluvné strany sa dohodli, že Cenu za Dielo je možné v súlade s § 18 ods. 1 písm. a) ZVO upraviť dodatkom k Zmluve, a to:
    1. v prípade rozšírenia alebo zúženia predmetu Zmluvy zo strany Objednávateľa; a/alebo
    2. pri zmene technického riešenia požadovaného Objednávateľom;

a to len na základe písomného dodatku k Zmluve, pričom ku každému dodatku, ktorým sa mení rozsah plnenia a Cena za Dielo musí byť priložený:

* + - * 1. písomný súhlas Objednávateľa so zmenou rozsahu plnenia Zhotoviteľa alebo so zmenou technického riešenia časti Diela; a
        2. po položkách ocenený výkaz výmer prác naviac alebo nevykonaných prác písomne odsúhlasený Objednávateľom.

1. Zmluvné strany sa dohodli, že Cenu za Dielo je možné v súlade s § 18 ods. 1 písm. a) ZVO upraviť dodatkom k Zmluve, ak dôjde k zmene cien vstupov, ktoré majú podstatný vplyv na plnenie predmetu Zmluvy, a to o priemernú infláciu, resp. defláciu meranú bázickým indexom spotrebiteľských cien za obdobie od predloženia ponuky Zhotoviteľom do verejného obstarávania, výsledkom ktorého je táto Zmluva, resp. od poslednej úpravy cien na základe tohto bodu Zmluvy, ak už bola indexačná doložka v zmysle tohto bodu Zmluvy počas trvania Zmluvy aplikovaná. Skutočnosti, ktoré odôvodňujú zmenu ceny podľa tohto bodu Zmluvy, musí v prípade návrhu na zmenu cien preukázať Zmluvná strana, ktorá zmenu navrhuje.
2. **ZODPOVEDNOSŤ ZA VADY DIELA, ZÁRUKA A ZÁRUČNÁ DOBA**
   1. Zhotoviteľ poskytuje na Dielo záruku **60 (šesťdesiat) mesiacov**, pričom záručná doba začína plynúť odo dňa riadneho odovzdania a prevzatia Diela podľa článku 4 Zmluvy. Záručná doba sa predlžuje o dobu odo dňa uplatnenia reklamácie po deň odstránenia vád na odovzdanom Diele
   2. Zhotoviteľ ručí za to, že vykonané Dielo bude mať počas celej záručnej doby vlastnosti dohodnuté Zmluvou, zodpovedajúce osobitným predpisom a slovenským technickým normám, že vykonané Dielo bude bez vád, ktoré by rušili alebo znižovali hodnotu alebo schopnosť jeho používania k určeným účelom.

Zhotoviteľ nepreberá záruku za materiály, výrobky a konštrukcie, ktoré zabezpečil Objednávateľ a odovzdal ich Zhotoviteľovi na zabudovanie do Diela.

* 1. Vykonané Dielo má vady, ak nezodpovedá požadovanej kvalite a/alebo nezodpovedá požadovanému rozsahu, stanovenej a špecifikovanej v Zmluve alebo požiadavkám v súlade s článkom 3 bod 3.32 Zmluvy.
  2. Zhotoviteľ zodpovedá za riadne a včasné plnenie záväzkov vyplývajúcich zo Zmluvy. Zhotoviteľ zodpovedá aj za skryté vady Diela, ktoré Objednávateľ zistil po prevzatí Diela. Objednávateľ je povinný Zhotoviteľovi písomne oznámiť vadu Diela bezodkladne po tom, čo ju zistil. V prípade, že sa preukáže zodpovednosť Zhotoviteľa za skryté vady Diela počas záručnej doby, je Zhotoviteľ povinný v súlade s § 373 a nasl. Obchodného zákonníka nahradiť Objednávateľovi aj prípadnú, z takéhoto titulu, vzniknutú škodu.
  3. Objednávateľ bez zbytočného odkladu písomne oznámi Zhotoviteľovi vady Diela, ktoré sa vyskytli v rámci záručnej doby, pričom v oznámení popíše chyby a uvedie ako sa prejavujú. Na základe písomnej reklamácie Objednávateľa podľa predchádzajúcej vety je Zhotoviteľ povinný na svoje náklady a bez zbytočného odkladu odstrániť počas záručnej doby reklamované vady Diela, a to aj v prípade, ak sa domnieva, že za reklamované vady Diela nezodpovedá. V takom prípade, ak sa Zmluvné strany nedohodnú inak, až do doby právoplatného rozhodnutia súdu o reklamácii znáša náklady na odstránenie reklamovaných vád Diela Zhotoviteľ.
  4. Zhotoviteľ je povinný začať s odstraňovaním vád Diela bezodkladne, najneskôr však do 2 (dvoch) Pracovných dní odo dňa doručenia písomnej reklamácie Objednávateľa Zhotoviteľovi. Lehotu na odstránenie vád Diela určí Objednávateľ písomne, pričom Zhotoviteľ je povinný odstrániť vady Diela v dohodnutej lehote, inak do 15 (pätnástich) Pracovných dní odo dňa doručenia písomnej reklamácie Objednávateľa Zhotoviteľovi.
  5. Pokiaľ Zhotoviteľ nesplní svoju povinnosť odstrániť vady Diela v lehote stanovenej podľa tohto článku bodu 6.6 Zmluvy, je Objednávateľ oprávnený tieto vady Diela sám alebo pomocou tretej osoby odstrániť a Zhotoviteľ je povinný uhradiť náklady na odstránenie vád Diela. Takýmto postupom Objednávateľa alebo inej oprávnenej osoby nie je dotknutá záruka poskytnutá Zhotoviteľom.
  6. Objednávateľ má právo požadovať od Zhotoviteľa náhradu prípadných preukázateľných sankcií, ktoré mu boli uložené v dôsledku porušenia zmluvných povinností Zhotoviteľom, vrátane korekcie výšky nenávratného finančného príspevku, ktorý bol Objednávateľovi poskytnutý na základe Zmluvy o financovaní, riadiacim orgánom alebo na základe výsledkov auditu z dôvodu porušenia zmluvných povinností Zhotoviteľom. Objednávateľ ma tiež právo v prípade neposkytovanie akejkoľvek platby Objednávateľovi na základe Zmluvy o financovaní v dôsledku porušenia zmluvnej povinnosti Zhotoviteľom, požadovať od Zhotoviteľa finančnú náhradu za neposkytnutú platbu nenávratného finančného príspevku na základe Zmluvy o financovaní v plnom rozsahu.
  7. Zhotoviteľ nezodpovedá za chyby spôsobené dodržaním nevhodných pokynov zo strany Objednávateľa, ak na nevhodnosť týchto pokynov Zhotoviteľ Objednávateľa písomne upozornil a Objednávateľ na ich dodržaní aj napriek tomu trval. Zhotoviteľ nezodpovedá Objednávateľovi za škodu, ktorá mu bola spôsobená vyššou mocou. Za vyššiu moc sa považuje taká vonkajšia okolnosť, ktorú Zhotoviteľ nemohol odvrátiť alebo prekonať, ani ju v dobe vzniku predvídať.
  8. Zmluvné strany sa dohodli, že zodpovednosť za vady Diela sa ďalej spravuje príslušnými ustanoveniami Obchodného zákonníka.
  9. Vady Diela, ktoré môžu mať za dôsledok uplatnenie zábezpeky na vykonanie prác podľa článku 10 bod 10.1 Zmluvy, sú vady Diela zistené počas realizácie Diela, ktoré majú za následok nedodržanie termínov podľa harmonogramu postupného zhotovenia Diela v zmysle Prílohy 2 Zmluvy a/alebo spôsobené nedodržaním ustanovení Zmluvy a príslušných právnych predpisov Zhotoviteľom. Vady Diela, ktoré môžu mať za dôsledok uplatnenie zábezpeky na záručné opravy podľa článku 10 bod 10.10 Zmluvy sú vady Diela zistené počas záručnej doby Diela, ktoré majú za následok finančné plnenie Objednávateľa spôsobené nedodržaním ustanovení Zmluvy Zhotoviteľom.

1. **UDELENIE LICENCIE**
   1. Zhotoviteľ priamo Zmluvou udeľuje Objednávateľovi v súlade s § 65 a nasl. Autorského zákona licenciu   
      na použitie časti Diela.
   2. Licenciou podľa tohto článku bod 7.1 Zmluvy sa rozumie výhradná licencia bez akéhokoľvek vecného, časového, územného alebo iného obmedzenia, ktorá sa vzťahuje na všetky známe spôsoby použitia časti Diela ako autorského diela, ktoré vyplýva zo Zmluvy a ustanovení Autorského zákona. Súčasťou tejto licencie je aj licencia na vydanie diela podľa § 75 Autorského zákona a súhlas Zhotoviteľa na akékoľvek ďalšie nakladanie s Dielom spôsobom, ktorý neodporuje Autorskému zákonu.
   3. Zmluvné strany sa dohodli, že k udeleniu licencie dochádza momentom riadneho odovzdania a prevzatia Diela podľa článku 4 bod 4.3 Zmluvy.
   4. Zmluvné strany sa dohodli, že odmena za udelenie licencie je zhrnutá v Cene za Dielo.
   5. Zhotoviteľ týmto vyhlasuje, že v momente udelenia licencie je nositeľom všetkých osobnostných a majetkových práv k Dielu ako k autorskému dielu.
2. **SUBDODÁVATELIA**
   1. Zhotoviteľ nesmie poveriť vykonaním Diela ako celku iný subjekt. Vykonaním časti Diela je Zhotoviteľ oprávnený poveriť Subdodávateľa.
   2. Objednávateľ podpisom Zmluvy akceptuje Subdodávateľov Zhotoviteľa, ktorých uviedol v zozname Subdodávateľov, ktorí majú v Registri partnerov verejného sektora podľa § 11 ZVO zapísaných konečných užívateľov výhod a ktorí spĺňajú podmienky účasti týkajúce sa osobného postavenia a neexistujú u neho dôvody na vylúčenie podľa § 40 ods. 6 písm. a) až h) a ods. 7 ZVO, pričom oprávnenie vykonať Dielo preukazuje vo vzťahu k tej časti predmetu zákazky, ktorú má Subdodávateľ plniť. Identifikácia Subdodávateľa, predmet a rozsah jeho subdodávok je uvedený v Prílohe 6 Zmluvy. Identifikácia Subdodávateľov podľa predchádzajúcej vety je uvedená v rozsahu: podiel zákazky, ktorý má Zhotoviteľ v úmysle zadať Subdodávateľovi, konkrétnu časť Diela, ktorú má Subdodávateľ poskytovať, identifikačné údaje navrhovaného Subdodávateľa, vrátane údajov o osobe oprávnenej konať za Subdodávateľa v rozsahu meno a priezvisko, adresa pobytu, dátum narodenia.
   3. Zhotoviteľ je povinný bezodkladne oznámiť Objednávateľovi akúkoľvek zmenu údajov o Subdodávateľovi ako aj doplnenie nového Subdodávateľa. V prípade zmeny alebo doplnenia Subdodávateľa počas trvania Zmluvy, musí Subdodávateľ, ktorého sa návrh na zmenu alebo doplnenie týka, byť zapísaný v Registri partnerov verejného sektora podľa § 11 ZVO, musí spĺňať podmienky účasti týkajúce sa osobného postavenia a nesmú u neho existovať dôvody na vylúčenie podľa § 40 ods. 6 písm. a) až h) a ods. 7 ZVO, pričom oprávnenie dodávať tovar, poskytovať služby alebo uskutočňovať stavebné práce preukazuje vo vzťahu k tej časti predmetu zákazky, ktorú má Subdodávateľ plniť. Zhotoviteľ je povinný Objednávateľovi najneskôr 5 (päť) Pracovných dní pred zmenou Subdodávateľa alebo doplnením Subdodávateľa, predložiť písomnú žiadosť o zmenu Subdodávateľa, doplnenie Subdodávateľa, ktoré bude obsahovať minimálne: podiel zákazky, ktorý má Zhotoviteľ v úmysle zadať Subdodávateľovi, konkrétnu časť Diela, ktorú má Subdodávateľ poskytovať, identifikačné údaje navrhovaného Subdodávateľa, vrátane údajov o osobe oprávnenej konať za Subdodávateľa v rozsahu meno a priezvisko, adresa pobytu, dátum narodenia a preukázanie, že navrhovaný Subdodávateľ spĺňa podmienky účasti týkajúce sa osobného postavenia podľa § 32 ods. 1 ZVO. Zhotoviteľ na zmenu alebo doplnenie Subdodávateľa potrebuje písomný súhlas Objednávateľa.
   4. Každá zmluva, na základe ktorej Zhotoviteľ poverí tretiu stranu vykonaním časti Diela sa považuje za zmluvu so Subdodávateľom. Zhotoviteľ je pred uzatvorením zmluvy so Subdodávateľom, ktorý nie je uvedený v Prílohe 6 Zmluvy, povinný získať predchádzajúci písomný súhlas Objednávateľa. V písomnej žiadosti o udelenie súhlasu Objednávateľa je Zhotoviteľ povinný uviesť časť Diela, ktorú má vykonať Subdodávateľ a presnú identifikáciu Subdodávateľa. Objednávateľ písomne upovedomí Zhotoviteľa o svojom rozhodnutí v lehote do 5 (piatich) Pracovných dní odo dňa doručenia žiadosti o súhlas, v ktorom v prípade neudelenia súhlasu uvedie príslušné dôvody.
   5. Zhotoviteľ zodpovedá za konanie, neplnenie, nedbanlivosť, opomenutie povinností alebo potrebného konania riadne a včas svojich Subdodávateľov tak, ako by išlo o konanie, neplnenie, nedbanlivosť, opomenutie povinností alebo potrebného konania riadne a včas samotného Zhotoviteľa. Súhlas Objednávateľa s uzatvorením akejkoľvek zmluvy so Subdodávateľom a ani jej uzatvorenie nezbavuje Zhotoviteľa žiadneho z jeho záväzkov vyplývajúcich zo Zmluvy.
   6. Ak Objednávateľ zistí, že Subdodávateľ nie je schopný plniť si svoje záväzky, môže od Zhotoviteľa okamžite požadovať náhradu za tohto Subdodávateľa alebo aby Zhotoviteľ sám začal vykonávať časť Diela vykonávané týmto Subdodávateľom.
   7. Časť Diela, ktorého vykonaním poveril Zhotoviteľ na základe zmluvného vzťahu Subdodávateľa, nesmie byť zverená Subdodávateľom tretej osobe.
   8. Každé poverenie tretej strany vykonaním časti Diela a každá zmena Subdodávateľa bez predchádzajúceho písomného súhlasu Objednávateľa sa považuje za podstatné porušenie Zmluvy a Objednávateľ je oprávnený od Zmluvy odstúpiť. Zhotoviteľ je oprávnený zmeniť Subdodávateľov len postupom v súlade so Zmluvou, t.j. písomným dodatkom k Zmluve.
3. **HOSŤOVANIE A NÁHRADA ODBORNÍKOV**
4. Zhotoviteľ sa zaväzuje vyhotoviť Dielo podľa Zmluvy prostredníctvom kľúčového odborníka (ďalej kľúčový odborník), prostredníctvom ktorého preukazoval splnenie podmienok účasti podľa § 34 ods.1 písm. g) ZVO. Náhrada kľúčového odborníka je možná len spôsobom uvedeným v tomto článku Zmluvy.
5. Zhotoviteľ nie je oprávnený meniť kľúčového odborníka bez predchádzajúceho písomného súhlasu Objednávateľa.
6. Zhotoviteľ je povinný navrhnúť nahradenie kľúčového odborníka v nasledovných prípadoch:
   1. v prípade smrti kľúčového odborníka,
   2. choroby alebo úrazu kľúčového odborníka, ktoré sú prekážkou tomu, aby Zhotoviteľ prostredníctvom tohto kľúčového odborníka riadne poskytoval službu,
   3. ak sa náhrada kľúčového odborníka stane nevyhnutnou z akýchkoľvek iných skutočností, ktoré Zhotoviteľ nemôže ovplyvniť (napr. výpoveď, vzdanie sa funkcie a pod.).
7. Náhrada kľúčového odborníka v súlade s bodom 9.3 tohto článku Zmluvy sa bude uskutočňovať nasledovným spôsobom: Zhotoviteľ doručí Objednávateľovi písomnú žiadosť o schválenie náhrady kľúčového odborníka najmenej 15 (pätnásť) dní pred plánovaným nástupom kľúčového odborníka. Navrhnutý náhradný kľúčový odborník musí spĺňať všetky požiadavky týkajúce sa jeho vzdelania, kvalifikácie, skúseností a odbornej praxe, tak ako boli definované v súťažných podkladoch a ktoré spĺňal pôvodný kľúčový odborník podľa tohto článku bod 9.1 Zmluvy. Zhotoviteľ je oprávnený poskytovať službu prostredníctvom odborníka patriaceho do kategórie kľúčových odborníkov až odo dňa, ktorý Objednávateľ uvedie vo svojom písomnom schválení tohto odborníka. Ak Objednávateľ neschváli v lehote 15 (pätnásť) dní od doručenia žiadosti odborníka patriaceho do kategórie kľúčových odborníkov, oznámi písomne túto skutočnosť Zhotoviteľovi s uvedením dôvodov. Zhotoviteľ je povinný predložiť Objednávateľovi novú žiadosť o schválenie náhrady kľúčového odborníka a na vlastné náklady do príchodu nového odborníka určiť na poskytovanie služby dočasného odborníka, alebo prijať iné vhodné opatrenia na kompenzáciu dočasnej neprítomnosti chýbajúceho odborníka. Výmena kľúčových odborníkov bude potvrdená formou dodatku k Zmluve.
8. V priebehu plnenia Zmluvy na základe písomnej a odôvodnenej žiadosti môže Objednávateľ požiadať Zhotoviteľa o nahradenie akéhokoľvek odborníka, pokiaľ si preukázateľne neplní svoje povinnosti vyplývajúce zo Zmluvy, alebo porušil akúkoľvek povinnosť ustanovenú v Zmluve, novým odborníkom. Zhotoviteľ je tejto žiadosti povinný vyhovieť v lehote 30 (tridsiatich) dní od jej doručenia Zhotoviteľovi. Zhotoviteľ je povinný nahradiť odborníka adekvátnou náhradou, ktorá musí byť písomne odsúhlasená Objednávateľom.
9. Ak je potrebné odborníka nahradiť postupom podľa tohto článku bod 9.5 Zmluvy, nový odborník musí spĺňať rovnaké požiadavky týkajúce sa jeho vzdelania, kvalifikácie, skúseností a odbornej praxe, tak ako boli definované v súťažných podkladoch.
10. Náklady, ktoré vzniknú v súvislosti s nahradením odborníka, znáša výlučne Zhotoviteľ. Ak odborník nie je nahradený do 30 (tridsiatich) dní odo dňa doručenia žiadosti Objednávateľa Zhotoviteľovi, môže Objednávateľ požadovať, aby Zhotoviteľ do príchodu nového odborníka určil na vykonanie Diela dočasného odborníka, ktorý musí spĺňať rovnaké kvalifikačné predpoklady, ako odborník ktorého nahrádza a svoju činnosť môže začať vykonávať až po jeho odsúhlasení Objednávateľom, alebo aby prijal iné opatrenia na kompenzáciu dočasnej neprítomnosti chýbajúceho odborníka.
11. V prípade ak Zhotoviteľ preukázal splnenie podmienok účasti prostredníctvom zahraničných kľúčových odborníkov je povinný v lehote 28 (dvadsaťosem) dní odo dňa nadobudnutia účinnosti Zmluvy najneskôr do času vykonávania ich činnosti vyplývajúcej zo Zmluvy zapísať takúto osobu do zoznamu hosťujúcich a usadených stavebných inžinierov a predložiť Objednávateľovi doklad o tomto zápise.

**10 ZÁBEZPEKA NA VYKONANIE PRÁC A ZÁBEZPEKA NA ZÁRUČNÉ OPRAVY**

* 1. Zhotoviteľ je povinný ku dňu podpisu Zmluvy doručiť Objednávateľovi zábezpeku na vykonanie prác formou Bankovej záruky vo výške 5 % z Ceny za Dielo, ktorou Zhotoviteľ preukáže Objednávateľovi poskytnutie zábezpeky na splnenie svojich zmluvných povinností vo forme Bankovej záruky, pričom je zároveň povinný vopred predložiť Objednávateľovi návrh znenia zábezpeky na vykonanie prác. Zhotoviteľ je oprávnený nahradiť Bankovú záruku zložením sumy predstavujúcej 5 % z Ceny za Dielo na účet Objednávateľa alebo vinkulovaním na svojom účte v banke v prospech Objednávateľa, a to až do riadneho odovzdania a prevzatia celého Diela bez vád.
  2. Zábezpeka na vykonanie prác musí byť vystavená bankou so sídlom v Slovenskej republike, pobočkou zahraničnej banky v Slovenskej republike alebo zahraničnou bankou schválenou Objednávateľom. V prípade, že Banková záruka je vystavená v cudzom jazyku, spolu s bankovou zárukou musí byť predložený úradne overený preklad do slovenského jazyka.
  3. Zábezpeka na vykonanie prác musí byť platná a účinná počas času plnenia Zmluvy až do riadneho odovzdania a prevzatia celého Diela bez vád podľa článku 4 bod 4.3 Zmluvy. Objednávateľ na základe písomnej žiadosti Zhotoviteľa predloženej Objednávateľovi vráti originál zábezpeky na vykonanie prác Zhotoviteľovi bezodkladne po uplynutí doby jej platnosti a účinnosti podľa predchádzajúcej vety.
  4. Ak sa čas plnenia v súlade so Zmluvou predĺži, Zhotoviteľ je povinný zabezpečiť predĺženie platnosti a účinnosti zábezpeky na vykonanie prác a doručiť Objednávateľovi novú zábezpeku alebo dodatok k pôvodnej zábezpeke najneskôr do 15 (pätnástich) Pracovných dní po uzatvorení dodatku k Zmluve, ktorým bol sa predĺži čas plnenia. Najneskôr do 5 (piatich) Pracovných dní po uzatvorení dodatku k Zmluve Zhotoviteľ predloží návrh textu zábezpeky (alebo dodatku k zábezpeke) Objednávateľovi na odsúhlasenie. Nepredloženie predĺženej zábezpeky Objednávateľovi je porušením Zmluvy a oprávňuje Objednávateľa uplatniť si plnenie z Bankovej zábezpeky na vykonanie prác v plnej výške alebo od Zmluvy odstúpiť.
  5. Zhotoviteľ je povinný doplniť zábezpeku na vykonanie prác do plnej požadovanej výšky bez zbytočného odkladu, avšak najneskôr do 10 (desiatich) Pracovných dní odo dňa doručenia výzvy Objednávateľa. Neposkytnutie zábezpeky na vykonanie prác tak, ako je uvedené v tomto článku Zmluvy, alebo jej nedoplnenie do požadovanej výšky, sa považuje za podstatné porušenie Zmluvy a Objednávateľ je oprávnený od Zmluvy odstúpiť.
  6. V zábezpeke na vykonanie prác musí banka písomne vyhlásiť, že neodvolateľne a bez akýchkoľvek námietok na prvú výzvu uspokojí Objednávateľa uhradením peňažnej sumy alebo peňažných súm v akejkoľvek výške, ktorých celková výška neprekročí peňažnú sumu, ktorú Objednávateľ požaduje ako zábezpeku na vykonanie prác podľa Zmluvy, na základe jeho písomnej žiadosti bez vznášania akýchkoľvek námietok v prípade, ak si Zhotoviteľ ako dlžník nebude plniť záväzky vyplývajúce zo Zmluvy alebo všeobecne záväzných právnych predpisov.
  7. Ak sa od Zmluvy odstúpi z akýchkoľvek dôvodov, možno zábezpeku na vykonanie prác okamžite uplatniť, aby sa splatil akýkoľvek nedoplatok, ktorý Zhotoviteľ dlží Objednávateľovi, pričom veriteľ nesmie danú platbu odkladať, alebo z akýchkoľvek dôvodov vznášať námietky.
  8. Nepredloženie zábezpeky na vykonanie prác sa bude považovať za podstatné porušenie Zmluvy a oprávňuje Objednávateľa od Zmluvy odstúpiť podľa § 345 ods. 1 Obchodného zákonníka.
  9. Zhotoviteľ v prípade nepredloženia zábezpeky na vykonanie prác v lehote uvedenej v tomto článku Zmluvy nemá nárok na úhradu Ceny za Dielo za už vykonané práce.
  10. Zhotoviteľ je povinný ku dňu podpísania zápisnice o ukončení Diela podľa článku 4 bod 4.4 Zmluvy Zmluvnými stranami predložiť zábezpeku na záručné opravy vo výške 5 % Ceny za Dielo na splnenie záväzkov zo zodpovednosti za vady Diela v záručnej dobe, a to vo forme bankovej záruky, pričom je zároveň povinný vopred predložiť Objednávateľovi návrh znenia zábezpeky na záručné opravy. Zhotoviteľ je oprávnený nahradiť bankovú záruku zložením sumy predstavujúcej 5 % z Ceny za Dielo na účet Objednávateľa alebo vinkulovaním na svojom účte v banke v prospech Objednávateľa, a to až do uplynutia poslednej záručnej doby podľa článku 6 bod 6.1 Zmluvy.
  11. Zábezpeka na záručné opravy musí byť vystavená bankou so sídlom v Slovenskej republike, pobočkou zahraničnej banky v Slovenskej republike alebo zahraničnou bankou schválenou Objednávateľom. V prípade, že banková záruka je vystavená v cudzom jazyku, spolu s bankovou zárukou musí byť predložený úradne overený preklad do slovenského jazyka.
  12. Zábezpeka na záručné opravy musí byť platná a účinná až do uplynutia poslednej záručnej doby podľa článku 6 bod 6.1 Zmluvy, pričom do záručnej doby sa nepočíta čas od oznámenia nároku až do odstránenia príslušnej vady. Objednávateľ na základe písomnej žiadosti Zhotoviteľa predloženej Objednávateľovi vráti originál zábezpeky na záručné opravy Zhotoviteľovi bezodkladne po uplynutí doby jej platnosti a účinnosti podľa predchádzajúcej vety.
  13. V zábezpeke na záručné opravy musí banka písomne vyhlásiť, že neodvolateľne a bez akýchkoľvek námietok na prvú výzvu uspokojí Objednávateľa uhradením peňažnej sumy alebo peňažných súm v akejkoľvek výške, ktorých celková výška neprekročí peňažnú sumu, ktorú Objednávateľ požaduje ako zábezpeku na záručné opravy podľa Zmluvy, na základe jeho písomnej žiadosti bez vznášania akýchkoľvek námietok v prípade, ak si Zhotoviteľ ako dlžník nebude plniť záväzky vyplývajúce zo Zmluvy alebo všeobecne záväzných právnych predpisov.
  14. Zhotoviteľovi neprináležia úroky z finančnej zábezpeky na vykonanie prác ani z finančnej zábezpeky na záručné opravy a obe finančné zábezpeky budú Zhotoviteľovi vrátené vo výške zloženej sumy.

1. **SANKCIE**
2. Objednávateľ je oprávnený uplatňovať si zmluvnú pokutu vo výške 300 EUR (slovom: tristo eur) za každý deň omeškania, ak je Zhotoviteľ v omeškaní s termínom vykonania Diela podľa článku 3 bod 3.1. Zmluvy v dôsledku ním zanedbaných povinností. Tým nie je dotknuté právo Objednávateľa na náhradu škody.
3. Zhotoviteľ je oprávnený uplatňovať si úrok z omeškania vo výške 0,022 % z nezaplatenej fakturovanej sumy Ceny za Dielo za každý deň omeškania, ak je Objednávateľ v omeškaní s úhradou fakturovanej sumy Ceny za Dielo.
4. V prípade, ak Zhotoviteľ poruší povinnosť podľa článku 3 bod 3.26 Zmluvy, Objednávateľ má právo uplatňovať si voči Zhotoviteľovi zmluvnú pokutu vo výške 0,05 % Ceny za Dielo za každú hodinu, počas ktorého porušenie povinnosti zo strany Zhotoviteľa trvá. Tým nie je dotknuté právo Objednávateľa na náhradu škody za každý deň zabezpečovania náhradnej autobusovej dopravy mimo termín deklarovanej výluky.
5. V prípade, ak  Zhotoviteľ poruší povinnosti v zmysle Zmluvy, porušenie ktorých zároveň zakladá právo Objednávateľa odstúpiť od Zmluvy, Objednávateľ má právo za porušenie týchto povinností požadovať od Zhotoviteľa zmluvnú pokutu vo výške 35 % z Ceny za Dielo.
6. V prípade porušenia ktorejkoľvek z povinností podľa článku 9 Zmluvy týkajúcej sa kľúčových odborníkov alebo ich zmeny, má Objednávateľ právo požadovať od Zhotoviteľa uhradenie zmluvnej pokuty vo výške 10 000 EUR (slovom: desaťtisíc eur), a to za každé jednotlivé porušenie povinností podľa článku 9 Zmluvy vo vzťahu ku kľúčovému odborníkovi. V prípade porušenia povinnosti Zhotoviteľom podľa tohto bodu tohto článku Zmluvy je Objednávateľ oprávnený odstúpiť od Zmluvy.
7. Objednávateľ má právo na úhradu preukázateľných sankcií, udelených mu zo strany štátneho odborného dozoru v dôsledku porušenia zmluvných povinností zo strany Zhotoviteľa. Objednávateľ má právo požadovať od Zhotoviteľa náhradu prípadných preukázateľných sankcií, ktoré mu boli uložené v dôsledku porušenia zmluvných povinností Zhotoviteľom, vrátane korekcie výšky nenávratného finančného príspevku, ktorý bol Objednávateľovi poskytnutý na základe Zmluvy o financovaní, riadiacim orgánom alebo na základe výsledkov auditu z dôvodu porušenia zmluvných povinností Zhotoviteľom. Objednávateľ ma tiež právo v prípade neposkytovanie akejkoľvek platby Objednávateľovi na základe Zmluvy o financovaní v dôsledku porušenia zmluvnej povinnosti Zhotoviteľom, požadovať od Zhotoviteľa finančnú náhradu za neposkytnutú platbu nenávratného finančného príspevku na základe Zmluvy o financovaní v plnom rozsahu.
8. Objednávateľ si v prípade nároku na zaplatenie sankcie alebo náhrady škody môže sumu odpočítať z čiastky splatnej v prospech Zhotoviteľa alebo uplatniť zábezpeku na vykonanie prác podľa článku 10 Zmluvy. Tým nie je dotknuté právo Objednávateľa na náhradu škody.
9. V prípade omeškania Zhotoviteľa s odstraňovaním vád Diela v záručnej dobe podľa článku 6 Zmluvy, je Objednávateľ oprávnený uplatňovať si zmluvnú pokutu vo výške 100 EUR (slovom: sto eur) za každý deň omeškania. Uplatnením zmluvnej pokuty nie je dotknuté právo Objednávateľa na náhradu škody.
10. V prípade omeškania Zhotoviteľa s predložením overených kópii dokladov uvedených v článku 13 bod 13.1. písm. d) Zmluvy v stanovenej lehote podľa článku 13 bod 13.1 písm. d) Zmluvy, je Objednávateľ oprávnený uplatňovať si zmluvnú pokutu vo výške 500 EUR (slovom: päťsto eur) za každý deň omeškania. Uplatnením zmluvnej pokuty nie je dotknuté právo Objednávateľa na náhradu škody.
11. V prípade porušenia ktorejkoľvek z povinností týkajúcej sa Subdodávateľov alebo ich zmeny (napr. neoznámenie zmeny Subdodávateľa, nepredloženie dokladov preukazujúcich splnenie podmienok účasti podľa § 41 ods.1 písm. b) Zákona o verejnom obstarávaní alebo využitie Subdodávateľa, ktorý nespĺňa podmienky podľa § 41 ods.1 písm. b) Zákona o verejnom obstarávaní) alebo povinnosť podľa § 11 ods. 1 Zákona o verejnom obstarávaní v prípade Subdodávateľa, ktorý má povinnosť zapisovať sa do Registra partnerov verejného sektora, má Objednávateľ právo:
    1. požadovať od Zhotoviteľa uhradenie zmluvnej pokuty vo výške 1 000 EUR (slovom: jedentisíc eur), a to za každé porušenie ktorejkoľvek z vyššie uvedených povinností, a to aj opakovane; a zároveň
    2. odmietnuť plnenie vykonané Subdodávateľom Zhotoviteľa, ktorý nebol písomne schválený Objednávateľom podľa článku 8 bod 8.4 Zmluvy alebo podľa článku 8 bod 8.3 Zmluvy.
12. Zhotoviteľ sa zaväzuje zaplatiť Objednávateľovi zmluvnú pokutu podľa tohto článku bodu 11.1, 11.3, 11.6, 11.8, 11.9 a/ alebo 11.10 Zmluvy. Zmluvné strany považujú takéto určenie zmluvnej pokuty za primerané dostatočne určité. Zmluvnú pokutu sa zaväzuje Zhotoviteľ uhradiť Objednávateľovi najneskôr do 10 (desiatich) Pracovných dní odo dňa doručenia výzvy Objednávateľa na zaplatenie zmluvnej pokuty Zhotoviteľovi.
13. Zmluvná strana zodpovedá za škodu, ktorú spôsobí druhej Zmluvnej strane porušením svojej povinnosti zo Zmluvy a je povinná ju nahradiť, okrem prípadov, kedy preukáže, že porušenie povinnosti bolo spôsobené okolnosťami vylučujúcimi zodpovednosť. Pri uplatnení a úhrade škôd a nákladov sa Zmluvné strany budú riadiť ustanoveniami § 373 a nasl. Obchodného zákonníka.
14. Objednávateľ si v prípade nároku na náhradu škody môže škodu odpočítať z čiastky splatnej v prospech Zhotoviteľa.
15. **KONTROLA, audit/overenie na mieste a súčinnosť**
16. Objednávateľ zamýšľa financovať Cenu za Dielo prostredníctvom nenávratného finančného príspevku na základe Zmluvy o financovaní. Zhotoviteľ týmto akceptuje všetky povinnosti, ktoré budú Objednávateľovi uložené pri poskytnutí nenávratného finančného príspevku a zaväzuje sa mu v tejto súvislosti poskytnúť súčinnosť potrebnú pri plnení týchto povinností.
17. Zhotoviteľ sa zaväzuje, že umožní výkon kontroly/auditu/overovania na mieste zo strany oprávnených osôb na výkon kontroly/auditu/overovania na mieste v zmysle osobitných predpisov Slovenskej republiky a Európskej únie, Zmluvy a Zmluvy o financovaní. Zhotoviteľ sa zaväzuje strpieť výkon kontroly/auditu/overovania súvisiaceho s vykonaním Diela v zmysle Zmluvy a tiež kedykoľvek počas platnosti a účinnosti Zmluvy o financovaní, poskytnúť oprávneným osobám všetku potrebnú súčinnosť. Objednávateľ je počas výkonu kontroly/auditu/overovania na mieste povinný najmä preukázať oprávnenosť vynaložených výdavkov a dodržanie podmienok poskytnutia nenávratného finančného príspevku v zmysle Zmluvy o financovaní.
18. Zhotoviteľ je povinný zabezpečiť prítomnosť osôb zodpovedných za realizáciu aktivít projektu, vytvoriť primerané podmienky na riadne a včasné vykonanie kontroly/auditu/overovania na mieste a zdržať sa konania, ktoré by mohlo ohroziť začatie a riadny priebeh výkonu kontroly/auditu/overovania na mieste.
19. Oprávnené osoby na výkon kontroly/auditu/overovania na mieste môžu vykonať kontrolu/ audit/overovanie dodávaného plnenia v zmysle Zmluvy na mieste realizácie kedykoľvek počas platnosti a účinnosti Zmluvy o financovaní. Uvedená doba sa predĺži v prípade ak nastanú skutočnosti uvedené v článku 90 Nariadenia Rady (ES) č. 1083/2006 z 11. júla 2006, ktorým sa ustanovujú všeobecné ustanovenia o Európskom fonde regionálneho rozvoja, Európskom sociálnom fonde a Kohéznom fonde a ktorým sa zrušuje nariadenie (ES) č. 1260/1999 o čas trvania týchto skutočností.
20. Oprávnené osoby na výkon kontroly/auditu/overovania na mieste sú oprávnené:
21. požadovať od Zhotoviteľa, aby predložil originálne doklady a inú potrebnú dokumentáciu, záznamy dát na pamäťových médiách, vzorky výrobkov alebo iné doklady potrebné pre výkon kontroly/auditu/overovania na mieste a ďalšie doklady súvisiace s plnením v zmysle Zmluvy podľa požiadaviek oprávnených osôb na výkon kontroly/auditu/overovania na mieste;
22. oboznamovať sa s údajmi a dokladmi, ak súvisia s predmetom kontroly/auditu/overovania na mieste; a/alebo
23. vyhotovovať kópie údajov a dokladov, ak súvisia s predmetom kontroly/auditu/overovania na mieste.
24. Oprávnené osoby na výkon kontroly/auditu/overovania na mieste sú najmä:
25. Objednávateľ a ním poverené osoby;
26. Najvyšší kontrolný úrad Slovenskej republiky, príslušná Správa finančnej kontroly, Certifikačný orgán a nimi poverené osoby;
27. orgán auditu, jeho spolupracujúce orgány a nimi poverené osoby;
28. splnomocnení zástupcovia Európskej komisie a Európskeho dvora audítorov; a/alebo
29. osoby prizvané orgánmi uvedenými v tomto článku v tomto bode Zmluvy v súlade s osobitnými predpismi Slovenskej republiky a Európskej únie.
30. Zhotoviteľ je povinný bezodkladne prijať opatrenia na nápravu nedostatkov, zistených kontrolou/ auditom/overovaním na mieste v zmysle správy z kontroly/auditu/overovania na mieste v lehote stanovenej oprávnenými osobami na výkon kontroly/auditu/overovania na mieste. Objednávateľ je povinný zaslať osobám oprávneným na výkon kontroly/auditu/overovania na mieste informáciu o splnení opatrení prijatých na nápravu zistených nedostatkov bezodkladne po ich splnení.
31. Ku dňu začatia stavebných prác na Diele Zhotoviteľ umiestni na viditeľnom mieste susediacom so vstupom na stavenisko štít primeranej veľkosti obsahujúci údaje o povolení realizácie príslušných prác so všetkými náležitosťami vyžadovanými osobitnými predpismi, s tým, že tento štít tu bude umiestnený až do ukončenia preberacieho konania celého Diela bez výhrad podľa článku 4 bod 4.4 Zmluvy. Zhotoviteľ rovnako ku dňu začatia stavebných prác na Diele umiestni na viditeľnom mieste susediacom so vstupom na stavenisko dočasný veľkoplošný pútač s informáciami o realizovaní projektu z prostriedkov Európskej únie. Minimálne rozmery tohto pútača budú 2500 x 1500 mm, pričom na tomto pútači musia byť uvedené minimálne nasledovné informácie, ktoré budú spolu zaberať prinajmenšom 25 % plochy pútača: názov projektu, hlavný cieľ projektu s odkazom „Cieľ:“, rozšírené logo EÚ pre OPII, pričom sa použije verzia s Kohéznym fondom a logo riadiaceho orgánu s odkazom „Riadiaci orgán“. Po ukončení stavebných prác Zhotoviteľ zabezpečí umiestnenie stálej tabule stanovenej veľkosti na mieste ľahko viditeľnom verejnosťou. Grafický návrh, konkrétna forma, obsah a umiestnenie takéhoto štítu/dočasného veľkoplošného pútača a stálej tabule musia byť schválené Objednávateľom, pričom technické vlastnosti a náležitosti dočasného veľkoplošného pútača a stálej tabule sú bližšie špecifikované v Manuáli pre Informovanie a komunikáciu dostupnom na <https://www.opii.gov.sk/metodicke-dokumenty/manual-pre-komunikaciu-a-informovanie>. V prípade financovania predmetu Zmluvy prostredníctvom Zmluvy o nenávratnom finančnom príspevku 2021 – 2027 alebo prostredníctvom zmluvy o zabezpečení iných zdrojov externého financovania, musia údaje zodpovedať požiadavkám Operačného programu Slovensko alebo požiadavkám príslušného poskytovateľa príspevku externého financovania.

1. **VYHLÁSENIA A ZÁRUKY**
   1. Zhotoviteľ vyhlasuje a ubezpečuje Objednávateľa, že ku dňu podpisu Zmluvy Zhotoviteľom:

1. osoba konajúca za Zhotoviteľa je v plnom rozsahu oprávnená dojednať, uzavrieť a podpísať Zmluvu a vykonávať práva a povinnosti v nej upravené;
2. je spoločnosťou riadne založenou a existujúcou podľa právneho poriadku [doplniť], neexistuje žiaden dôvod neplatnosti spoločnosti, má všetky potrebné právomoci a oprávnenia na realizovanie predmetu Zmluvy, a riadne plní všetky povinnosti, porušenie ktorých by mohlo viesť k jeho zrušeniu;
3. je zapísaný v Registri partnerov verejného sektora, v prípade, že sa naňho registračná povinnosť vzťahuje;
4. má platné a účinné oprávnenie aj počas účinnosti Zmluvy na vykonávanie určených činností v zmysle § 17 zákona č. 513/2009 Z. z. o dráhach a o zmene a doplnení niektorých zákonov v znení neskorších predpisov a vyhlášky č. 205/2010 Z. z. Ministerstva dopravy, pôšt a telekomunikácií Slovenskej republiky o určených technických zariadeniach a určených činnostiach a činnostiach na určených technických zariadeniach najmä oprávnenia E2 Elektrické siete dráh a elektrické rozvody do 1000 V AC vrátane a 1500V DC vrátane, E4a) Trakčné vedenia električkových a trolejbusových dráh, prívodná koľajnica metra, E5 Elektrické zariadenia napájané z trakčného vedenia, E11 Zariadenia na ochranu pred účinkami atmosférickej a statickej elektriny a E12 Zariadenia na ochranu pred negatívnymi účinkami spätných trakčných prúdov, resp. (oprávnenie v zmysle Vyhlášky č. 180/2020 Z. z. od 1.7.2020): E2 Elektrické siete dráh a elektrické rozvody do 1000 V AC vrátane a 1500V DC vrátane, E4a) Trakčné vedenia električkových, trolejbusových a špeciálnych dráh, prívodná koľajnica metra, E5 Elektrické zariadenia napájané z trakčného vedenia, E11 Zariadenia na ochranu pred účinkami atmosférickej a statickej elektriny a E12 Zariadenia na ochranu pred negatívnymi účinkami spätných trakčných prúdov, pričom Zhotoviteľ je povinný na výzvu Objednávateľa do 2 Pracovných dní predložiť overené kópie týchto dokladov;
5. uzatvorenie alebo plnenie Zmluvy s Zhotoviteľom nie je ukracujúcim alebo poškodzujúcim alebo zvýhodňujúcim alebo znevýhodňujúcim úkonom vo vzťahu k akémukoľvek veriteľovi, pričom v tejto súvislosti nie je najmä odporovateľným právnym úkonom; a
6. nevedie sa voči nemu vyšetrovanie alebo zisťovanie zo strany štátnych alebo správnych orgánov, nevedie sa voči nemu resp. voči jeho majetku, súdny spor vrátane exekučného, daňového, konkurzného, rozhodcovského konania alebo akéhokoľvek obdobného konania a neexistujú skutočnosti, ktoré by mohli viesť k začatiu takýchto konaní proti nemu.
   1. Zhotoviteľ berie na vedomie, že ak by Objednávateľ mal v čase podpisovania Zmluvy vedomosť o tom, že ktorékoľvek z vyhlásení Zhotoviteľa uvedené v tomto článku bod 13.1 Zmluvy je nepravdivé alebo neúplné, Zmluvu by neuzatvoril, nakoľko uvedené vyhlásenia Objednávateľ považuje za vlastnosti, ktoré si vymienil.
   2. Zhotoviteľ sa zaväzuje, že počas platnosti Zmluvy bude spĺňať požiadavky uvedené a ním deklarované v jeho predloženej ponuke v rámci verejného obstarávania, výsledkom ktorého je táto Zmluvy. Porušenie tohto záväzku Zhotoviteľom sa považuje za podstatné porušenie Zmluvy, ktoré zakladá právo Objednávateľa na odstúpenie od Zmluvy.
   3. Porušenie povinnosti Zhotoviteľa spôsobené nepravdivosťou alebo neúplnosťou niektorého z vyhlásení uvedených v tomto článku bod 13.1 Zmluvy sa považuje za podstatné porušenie Zmluvy, ktoré zakladá právo Objednávateľa na odstúpenie od Zmluvy.
   4. Objednávateľ vyhlasuje a ubezpečuje Zhotoviteľa, že ku dňu podpisu Zmluvy Objednávateľom:
7. má oprávnenie podpísať Zmluvu, vykonávať práva a plniť záväzky vyplývajúce pre neho zo Zmluvy;
8. osoby konajúce za Objednávateľa sú v plnom rozsahu oprávnené dojednať, uzavrieť a podpísať Zmluvu a vykonávať práva a povinnosti v nej upravené; a
9. je spoločnosťou riadne založenou a existujúcou podľa právneho poriadku Slovenskej republiky, neexistuje žiaden dôvod neplatnosti spoločnosti, má všetky potrebné právomoci a oprávnenia na objednanie činností, ktoré sú predmetom Zmluvy, a riadne plní všetky povinnosti, porušenie ktorých by mohlo viesť k jeho zrušeniu.
   1. Zmluvné strany vyhlasujú, že všetky vyhlásenia uvedené v tomto článku Zmluvy sú pravdivé a úplné a zaväzujú sa konať tak, aby riadne plnili všetky povinnosti pre nich z týchto vyhlásení vyplývajúce, a aby nenastala žiadna negatívna okolnosť predpokladaná ustanoveniami týchto vyhlásení.
   2. Zmluvné strany sa zaväzujú vzájomne sa písomne informovať o akýchkoľvek a všetkých skutočnostiach, ktoré sú výsledkom ich vlastného poznania alebo o ktorých sa dozvedeli od tretej osoby, a ktoré nasvedčujú tomu, že došlo, resp. v budúcnosti nepochybne dôjde k niektorej z nepriaznivých okolností predpokladaných ustanoveniami tohto článku Zmluvy, a to v lehote 5 (piatich) Pracovných dní odo dňa, kedy k takejto skutočnosti na strane ktorejkoľvek Zmluvnej strany došlo, resp. od kedy sa ktorákoľvek Zmluvná strana o takejto skutočnosti na jej strane dozvedela alebo sa pri vynaložení odbornej starostlivosti mala dozvedieť, a to podľa toho, ktorý z týchto dní nastane skôr.
10. **KOMUNIKÁCIA ZMLUVNÝCH STRÁN**
    1. Pokiaľ nie je v Zmluve uvedené inak, akákoľvek komunikácia a iné úkony v súvislosti so Zmluvou a jej plnením, musia byť urobené v písomnej forme a doručené na adresy uvedené v záhlaví Zmluvy alebo na iné adresy alebo kontaktné osoby, ktoré si Zmluvné strany navzájom písomne oznámia.
    2. Zmluvné strany sa dohodli, že akékoľvek oznámenie alebo iná formálna korešpondencia sa budú pre účely Zmluvy považovať za doručené:
11. v deň doručenia zásielky, ak bola zásielka doručená osobne alebo kuriérskou službou; alebo
12. v 5. (slovom: piaty) Pracovný deň nasledujúci po dni podania zásielky na pošte, ak bola zásielka poslaná doporučenou poštou alebo v deň doručenia zásielky, podľa toho, čo nastane skôr; alebo
13. v deň potvrdeného doručenia e-mailu, ak bol tento e-mail doručený do 15.00 hod v ktorýkoľvek Pracovný deň a v ostatných prípadoch v Pracovný deň nasledujúci po dni doručenia e-mailu, avšak s výnimkou prípadov, v ktorých bude adresátovi e-mailu doručený príslušný e-mail v čase, kedy bude mať tento adresát nastavenú automatickú odpoveď týkajúcu sa jeho neprítomnosti.
    1. Zmeny identifikačných údajov uvedených v Zmluve sú si Zmluvné strany povinné oznámiť do 5 (piatich) Pracovných dní od realizácie týchto zmien.
14. **TRVANIE A ZÁNIK ZMLUVY**
    1. Zmluva sa uzatvára na dobu určitú, a **do okamihu splnenia všetkých zmluvných záväzkov, ktoré Zmluvným stranám vyplývajú zo Zmluvy.**
    2. Zmluvné strany sa dohodli, že Zmluva môže byť ukončená aj skôr ako je uvedené v tomto článku bod 15.1 Zmluvy, a to písomným odstúpením od Zmluvy za podmienok dohodnutých v Zmluve podľa tohto článku bod 15.3 až 15.10 Zmluvy, písomnou výpoveďou za podmienok dohodnutých v Zmluve podľa tohto článku bod 15.11 Zmluvy alebo písomnou dohodou Zmluvných strán podľa tohto článku bod 15.12 Zmluvy
    3. Zmluvné strany sa dohodli, že odstúpiť od Zmluvy a požadovať od povinnej Zmluvnej strany náhradu škody môžu pri podstatnom porušení zmluvného záväzku a v ostatných prípadoch uvedených v Zmluve alebo v Obchodnom zákonníku.
    4. Za podstatné porušenie Zmluvy Objednávateľ považuje prípady, aj ak Zhotoviteľ:
15. nevykonáva Dielo riadne a / alebo v rozsahu dohodnutom podľa objednávky a/alebo Zmluvy;
16. nevykoná Dielo za Cenu za Diela, ktorú sám ponúkol podľa prílohy 3 Zmluvy;
17. nedodrží termín plnenia podľa článku 3 bod 3.1 alebo bod 3.3 Zmluvy, a ak Zhotoviteľ nezjedná nápravu ani po výzve Objednávateľa, v ktorej Objednávateľ poskytne dodatočnú primeranú lehotu k náprave a/alebo určené opatrenia k náprave;
18. poruší povinnosť podľa článku 3 bod 3.27 Zmluvy;
19. poverí vykonaním Diela také osoby, ktoré nie sú odborne či zdravotne spôsobilé na vykonávanie príslušných prác;
20. poruší ktorúkoľvek z povinností týkajúcej sa Subdodávateľov alebo ich zmeny podľa ZVO a/alebo podľa článku 8 Zmluvy;
21. poruší ktorúkoľvek z povinností týkajúcej sa kľúčových odborníkov alebo ich zmeny podľa ZVO a/alebo podľa článku 9 Zmluvy;
22. sa niektoré z vyhlásení Zhotoviteľa podľa článku 13 bod 13.1 Zmluvy ukáže ako nepravdivé;
23. ak bol právoplatne vyhlásený konkurz na majetok Zhotoviteľa alebo Zhotoviteľ vstúpil do likvidácie;
24. ak Zhotoviteľ stratí oprávnenie k výkonu činnosti, oprávňujúcej ho na plnenie povinností podľa Zmluvy.
25. nedodrží termíny plnenia podľa indikatívneho harmonogramu postupného zhotovenia Diela podľa článku 3 bod 3.3 Zmluvy, a ak Zhotoviteľ nezjedná nápravu ani po výzve Objednávateľa, v ktorej Objednávateľ poskytne dodatočnú primeranú lehotu k náprave a/alebo určené opatrenia k náprave;
26. vykonáva Dielo spôsobom, ktorý je v rozpore so Zmluvou, s osobitnými predpismi a/alebo slovenskými technickými normami a/alebo pri vykonávaní Diela nepostupuje s odbornou starostlivosťou, a ak Zhotoviteľ nezjedná nápravu ani po výzve Objednávateľa, v ktorej Objednávateľ poskytne dodatočnú primeranú lehotu k náprave a/alebo určené opatrenia k náprave;
27. preukázateľne odovzdá nekvalitné Dielo, ktoré nezodpovedá účelu alebo požiadavkám uvedených v Zmluve;
28. nepredloží Objednávateľovi doklady podľa článku 13 bod 13.1 písm. d) Zmluvy alebo článku 3 bod 3.28 Zmluvy;
29. nevybaví reklamáciu v súlade s článkom 6 Zmluvy.
    1. Za podstatné porušenie Zmluvy Zhotoviteľ považuje prípad, ak Objednávateľ opakovane neposkytne Zhotoviteľovi súčinnosť podľa článku 3 bodu 3.35 Zmluvy, a ak Objednávateľ nezjedná nápravu ani po výzve Zhotoviteľa, v ktorej Zhotoviteľ poskytne dodatočnú primeranú lehotu k náprave a/alebo určené opatrenia k náprave.
    2. Objednávateľ má taktiež právo odstúpiť od Zmluvy, ak Zhotoviteľ/Subdodávateľ v čase uzavretia Zmluvy nebol zapísaný v Registri partnerov verejného sektora, ak bol z tohto registra vymazaný alebo ak mu bol právoplatne uložený zákaz účasti podľa § 182 ods. 3 písm. b) Zákona o verejnom obstarávaní.
    3. Za podstatné porušenie Zmluvy Zhotoviteľ považuje prípad, ak sa niektoré z vyhlásení Objednávateľa podľa článku 13 bodu 13.5 Zmluvy ukáže ako nepravdivé.
    4. Objednávateľ má právo odstúpiť od Zmluvy aj v prípade, ak ešte nedošlo k plneniu Zmluvy, ak výsledky kontroly riadiaceho orgánu neumožnia financovanie výdavkov vzniknutých zo Zmluvy na základe Zmluvy o financovaní.
    5. Výzvy uvedené v tomto článku Zmluvy musia byť písomné a doručené na príslušnú adresu uvedenú v záhlaví Zmluvy alebo oznámené podľa článku 14 bod 14.3 Zmluvy.
    6. Odstúpenie od Zmluvy nadobudne účinnosť dňom doručenia písomného oznámenia Zmluvnej strany o odstúpení od Zmluvy druhej Zmluvnej strane.
    7. Odstúpením od Zmluvy Zmluva zaniká, a teda zanikajú všetky práva a povinnosti Zmluvných strán, ktoré vyplývajú zo Zmluvy. Odstúpenie od Zmluvy sa nedotýka nároku na náhradu škody vzniknutej porušením Zmluvy, zmluvných pokút a všetkých ďalších ustanovení, ktoré podľa prejavenej vôle Zmluvných strán alebo vzhľadom na svoju povahu majú trvať aj po ukončení Zmluvy. Za práce a dodávky vykonané v súlade so Zmluvou do okamihu odstúpenia Objednávateľa od Zmluvy má Zhotoviteľ nárok na úhradu príslušnej časti Ceny za Dielo. Objednávateľ je oprávnený do záverečného vyúčtovania si započítať straty, škody a sankcie vzniknuté v dôsledku porušenia zmluvných povinností zo strany Zhotoviteľa, prípadne do doby ich vysporiadania je oprávnený zadržať neuhradené platby.
    8. Zmluvu môže Objednávateľ vypovedať aj bez udania dôvodu zaslaním písomnej výpovede Zhotoviteľovi na adresu jeho sídla uvedenú v záhlaví Zmluvy, pričom výpovedná lehote je 1 (jeden) mesiac a začína plynúť prvým dňom mesiaca nasledujúceho po mesiaci, v ktorom bola výpoveď doručená Zhotoviteľovi.
    9. Zmluvné strany sa dohodli, že Zmluva zaniká aj na základe písomnej dohody Zmluvných strán.
30. **ZÁVEREČNÉ USTANOVENIA**
    1. Zmluva nadobúda účinnosť dňom nasledujúcim po dni jej zverejnenia v zmysle § 47a Občianskeho zákonníka.
    2. Vzťahy upravené Zmluvou, ako aj vzťahy vznikajúce zo Zmluvy sa spravujú právnym poriadkom Slovenskej republiky.
    3. Zmluvné strany sa dohodli, že akýkoľvek spor vzniknutý na základe Zmluvy alebo v súvislosti so Zmluvou, vrátane otázok platnosti, účinnosti alebo výkladu Zmluvy bude rozhodnutý príslušným súdom v Slovenskej republike.
    4. Práva a povinnosti zo Zmluvy prechádzajú na právnych nástupcov Zmluvných strán. Zhotoviteľ môže svoje pohľadávky voči Objednávateľovi vyplývajúce zo Zmluvy postúpiť len s predchádzajúcim písomným súhlasom Objednávateľa.
    5. Zmluvné strany sa dohodli, v rozsahu v akom to právne predpisy pripúšťajú, že vylučujú právo Zhotoviteľa započítať bez súhlasu Objednávateľa akúkoľvek svoju pohľadávku voči Objednávateľovi oproti akejkoľvek pohľadávke Objednávateľa voči Zhotoviteľovi.
    6. Zmluvné strany sa dohodli, že Objednávateľ môže kedykoľvek započítať pohľadávku, ktorú má voči Zhotoviteľovi proti akejkoľvek pohľadávke (bez ohľadu na to, či je v čase započítania splatná alebo nie), ktorú má Zhotoviteľ voči Objednávateľovi. Ak sú započítavané pohľadávky denominované v rôznych menách, Objednávateľ je oprávnený pre účely započítania prepočítať čiastku ktorejkoľvek pohľadávky do meny druhej pohľadávky, pričom použije výmenný kurz stanovený v kurzovom lístku publikovanom Európskou centrálnou bankou.
    7. Zmluvu možno meniť, dopĺňať ju, alebo ju zrušiť len písomne, a to na základe dohody Zmluvných strán podpísanej Zmluvnými stranami.
    8. V prípade, ak sa niektoré z ustanovení Zmluvy stane neplatným alebo nevymáhateľným, nemá takáto neplatnosť alebo nevymáhateľnosť niektorého z ustanovení Zmluvy vplyv na platnosť a vymáhateľnosť ostatných ustanovení Zmluvy. Zmluvné strany sú v takomto prípade povinné bez zbytočného odkladu uzatvoriť dodatok k Zmluve, ktorý nahradí neplatné alebo nevymáhateľné ustanovenie Zmluvy iným ustanovením, ktoré ho v právnom aj obchodnom zmysle najbližšie nahradzuje tak, aby bola vôľa Zmluvných strán vyjadrená v nahrádzaných ustanoveniach Zmluvy zachovaná.
    9. Žiadna zo Zmluvných strán nezodpovedá za omeškanie alebo nesplnenie svojej zmluvnej povinnosti, pokiaľ dôjde k nepredvídateľnej udalosti, ktorú povinná Zmluvná strana nemôže ovplyvniť, najmä k živelnej pohrome, vojne, občianskym nepokojom, nedostatku surovín na trhu, sabotáži, štrajku, alebo inému prípadu tzv. „vyššej moci“. Povinná Zmluvná strana sa zaväzuje omeškanie alebo nemožnosť plnenia zmluvnej povinnosti druhej Zmluvnej strane bezodkladne oznámiť a vyvinúť maximálne úsilie k odstráneniu takejto udalosti, pokiaľ to bude možné. Po odstránení tejto udalosti sa povinná Zmluvná strana zaväzuje vyvinúť maximálne úsilie k splneniu omeškanej zmluvnej povinnosti.
    10. Zmluvné strany zhodne prehlasujú, (i) že si Zmluvu riadne prečítali, (ii) v plnom rozsahu porozumeli jej obsahu, ktorý je pre ne dostatočne zrozumiteľný a určitý, (iii) že táto vyjadruje ich slobodnú a vážnu vôľu bez akýchkoľvek omylov a (iv) že táto nebola uzavretá ani v tiesni, ani za nápadne nevýhodných podmienok plynúcich pre ktorúkoľvek Zmluvnú stranu, na znak čoho ju týmto vlastnoručne podpisujú.
    11. Zmluva je vyhotovená v 3 (troch) rovnopisoch, s tým, že všetky rovnopisy majú platnosť originálu, pričom Objednávateľ dostane 2 (dva) jej rovnopisy a Zhotoviteľ dostane 1 (jeden) jej rovnopis.

Prílohy: Príloha 1: Špecifikácia Diela

Príloha 2: Indikatívny Harmonogram postupného zhotovenia Diela

Príloha 3: Rozpočet (výkaz výmer) stavby

Príloha 4: Základné podmienky pre zabezpečenie požiarnej ochrany

Príloha 5: Základné podmienky pre bezpečnosť a ochranu zdravia pri práci

Príloha 6: Zoznam Subdodávateľov

Príloha 7: Špecifikácia kľúčového odborníka

PRÍLOHA 1

1. **ŠPECIFIKÁCIA DIELA**

**[doplniť]**

**PRÍLOHA 2**

**INDIKATÍVNY HARMONOGRAM POSTUPNÉHO ZHOTOVENIA DIELA**

**[doplniť]**

**PRÍLOHA 3**

**ROZPOČET (VÝKAZ VÝMER) STAVBY**

**[doplniť]**

**PRÍLOHA 4**

**ZÁKLADNÉ PODMIENKY PRE ZABEZPEČENIE POŽIARNEJ OCHRANY**

1. Zhotoviteľ je povinný zabezpečiť dodržiavanie predpisov o požiarnej ochrane, plniť z nich vyplývajúce príkazy, zákazy a pokyny, a to svojimi zamestnancami, ako aj osobami, ktoré sa s jeho súhlasom zdržujú alebo vykonávajú činnosti v dotknutých priestoroch a vykonávať pravidelnú kontrolu ich plnenia.
2. Objednávateľ je oprávnený vykonávať kontroly dodržiavania predpisov o požiarnej ochrane v dotknutých priestoroch staveniska, pričom v prípade podozrenia na možnosť vzniku požiaru, alebo ohrozenia života alebo zdravia osôb alebo škôd na majetku okamžite upozorňuje zhotoviteľa na povinnosť vykonať nápravu, resp. v prípade mimoriadnych situácií vykonáva potrebné opatrenia na zamedzenie ohrozenia. Týmto nie sú dotknuté oprávnenia orgánov štátneho odborného dozoru požiarnej ochrany dané všeobecne záväznými právnymi predpismi. Zhotoviteľ zodpovedá za škody, ktoré vzniknú nedodržaním osobitných predpisov o požiarnej ochrane.
3. Zhotoviteľ je povinný zabezpečiť vykonávanie pravidelnej kontroly stavu všetkých technických a technologických zariadení z hľadiska požiarnej ochrany, ktoré sú v jeho vlastníctve a ktoré so súhlasom Objednávateľa inštaloval a používa v dotknutých priestoroch staveniska. Táto povinnosť sa týka i všetkých prenosných a obdobných drobných elektrických, plynových a iných zariadení.
4. Zhotoviteľ je povinný oznámiť bezodkladne Objednávateľovi každý požiar, ktorý vznikol v dotknutých priestoroch staveniska.
5. Zhotoviteľ je povinný dôsledne dodržiavať predpisy požiarnej ochrany, najmä pri manipulácii a skladovaní horľavých kvapalín a materiálov v dotknutých priestoroch.
6. Zhotoviteľ je povinný zabezpečovať odbornú prípravu a školenie o požiarnej ochrane pre svojich zamestnancov a v prípade potreby i pre osoby, ktoré sa zdržujú s jeho súhlasom v dotknutých priestoroch alebo tam vykonávajú činnosti.
7. Zhotoviteľ je povinný v dotknutých priestoroch v spolupráci s Objednávateľom (technikmi PO) a s jeho súhlasom určiť na pracoviskách vzhľadom na charakter vykonávaných prác miesta so zvýšeným požiarnym nebezpečenstvom a označiť ich príslušnými príkazmi, zákazmi a pokynmi podľa osobitných predpisov o požiarnej ochrane. Ďalej je povinný označovať a udržiavať trvale voľné núdzové východy, únikové a zásahové cesty, nástupné plochy a prístupy k nim, ako aj prístup k elektrickým rozvodným zariadeniam, uzáverom vody, plynu a ostatným energetickým a podobným médiám, hasiacim prístrojom, hydrantom, ďalším vecným prostriedkom požiarnej ochrany a pod.
8. Zhotoviteľ je povinný plniť ďalšie povinnosti vyplývajúce z osobitných predpisov týkajúcich sa požiarnej ochrane a tiež v primeranom rozsahu povinnosti vyplývajúce z požiarneho štatútu a ďalších vnútroorganizačných smerníc Objednávateľa a odstraňovať zistené nedostatky.
9. Zhotoviteľ je povinný viesť v potrebnom rozsahu predpísanú dokumentáciu požiarnej ochrany.

###### **PRÍLOHA 5**

**ZÁKLADNÉ PODMIENKY PRE BEZPEČNOSŤ A OCHRANU ZDRAVIA PRI PRÁCI**

* + 1. Zhotoviteľ Diela je povinný dodržiavať osobitné predpisy o bezpečnosti a ochrane zdravia pri práci. Je zodpovedný za úrazy a škody, ktoré vzniknú porušením alebo zanedbaním bezpečnostných predpisov a noriem.
    2. Zhotoviteľ je povinný dodržiavať pokyny kontrolných orgánov Objednávateľa v oblasti bezpečnosti a hygieny práce. V prípade zistenia porušovania zásad BOZP zamestnancami alebo zástupcami Zhotoviteľa, je tento povinný urobiť nápravu podľa pokynov kontrolného orgánu Objednávateľa, vrátane rešpektovania zákazov práce, či vykázanie porušovateľov. Týmto nie sú dotknuté oprávnenia orgánov štátneho odborného dozoru nad bezpečnosťou práce a ostatných kontrolných orgánov v tejto oblasti dané príslušnými osobitnými predpismi.
    3. Základné povinnosti Zhotoviteľa:

1. Zhotoviteľ je povinný vykonať opatrenia na dodržanie BOZP so zreteľom na všetky okolnosti činností, ktoré Zhotoviteľ alebo jeho zamestnanci vykonávajú a zabezpečiť, aby stroje, zariadenia, materiály, nástroje a pracovné postupy neohrozovali bezpečnosť a zdravie pri práci vlastných zamestnancov, zamestnancov Objednávateľa, ako aj ostatných osôb, ktoré sa oprávnene zdržujú v dotknutých priestoroch staveniska alebo v ich blízkosti. Za dodržiavanie týchto povinnosti je Zhotoviteľ zodpovedný i v prípade svojich subdodávateľov.
2. Zhotoviteľ je v prípade zistenia ohrozenia bezpečnosti a zdravia osôb povinný informovať o takomto ohrození Objednávateľa a pokiaľ je takéto ohrozenie spôsobené okolnosťami súvisiacimi s činnosťou Zhotoviteľa v dotknutých priestoroch, zabezpečiť odstránenie takého ohrozenia na vlastné náklady. V ostatných prípadoch je povinný takéto ohrozenie odstrániť Objednávateľ na vlastné náklady a Zhotoviteľ je v miere nevyhnutnej na odstránenie takého ohrozenia povinný spolupracovať.
3. Zhotoviteľ je povinný zabezpečiť u svojich zamestnancov a osôb Objednávateľa zdržujúcich sa s jeho súhlasom v dotknutých priestoroch staveniska za účelom vykonávania pracovných alebo obdobných činností poučenie (školenie, preškoľovanie) a oboznámenie s predpismi, pokynmi a pravidlami na dodržanie BOZP v rozsahu požadovanom osobitnými predpismi.
4. Zhotoviteľ je povinný zabezpečiť pre svojich zamestnancov osobné ochranné pracovné prostriedky a pomôcky a taktiež kontrolovať ich používanie pri výkone činností.
5. Zamestnanci Zhotoviteľa zodpovedajú za poriadok a čistotu v dotknutých priestoroch.
6. Zamestnanci Zhotoviteľa sa môžu zdržiavať len na tých pracoviskách a v prevádzkach, či priestoroch, kde plnia svoje pracovné povinnosti a kde boli poučení o bezpečnosti práce a možnostiach vzniku úrazu. Pri vstupe na tieto pracoviská, do sociálnych zariadení, bufetu, či jedálne a pod. môžu používať   
   len komunikácie, ktoré sú na tento účel určené a ktoré Objednávateľ písomne oznámi Zhotoviteľovi. Vstupovať do ostatných priestorov Objednávateľa alebo zdržovať sa tam môžu len s predchádzajúcim súhlasom Objednávateľa.
7. Vodiči dopravných prostriedkov Zhotoviteľa, ktorí zabezpečujú dopravu na území Objednávateľa, sú okrem osobitných predpisov povinní rešpektovať tiež vnútorné značenia a pravidlá prevádzky na komunikáciách Objednávateľa.
8. Pokiaľ pri svojej činnosti bude Zhotoviteľ používať technické prostriedky Objednávateľa (technické zariadenia v zmysle vyhl. č. 508/2009 Z. z. a pod.), musí byť dopredu uzatvorená písomná dohoda, ktorej obsahom bude vymedzenie práv a povinností, ako aj stanovenie podmienok bezpečného používania daných prostriedkov.
9. Medziskládky na ukladanie stavebného a podobného materiálu môže Zhotoviteľ zriadiť len v priestoroch, ktoré k tomu boli určené povereným zamestnancom Objednávateľa, a to v súlade s príslušnými ustanoveniami vyhlášky č. 59/1982 Zb. v znení vyhl. č. 484/1990 Zb. a vyhl. č. 147/2013 Z. z.
10. Počas celej doby zhotovovania Diela musí Zhotoviteľ v praxi uplatňovať všeobecné zásady prevencie stanovené príslušnými ustanoveniami Nariadenia vlády Slovenskej republiky č. 396/2006 Z. z. o minimálnych bezpečnostných a zdravotných požiadavkách na stavenisko.
11. Zhotoviteľ nesmie bez predošlého písomného súhlasu Objednávateľa skladovať látky, tovar alebo materiál, pre ktorého dopravu, skladovanie a manipuláciu platia osobitné predpisy. Ide najmä o výbušniny, jedy a podobné látky, horľaviny, látky ohrozujúce život alebo zdravie osôb alebo ohrozujúce životné prostredie a pod. O prípadnom skladovaní takýchto látok musí byť medzi Zmluvnými stranami vopred uzatvorená písomná dohoda, v ktorej musia byť stanovené všetky podmienky v zmysle osobitných predpisov a noriem, ako aj vnútroorganizačných smerníc Objednávateľa. Súčasťou takejto dohody musia byť aj vyjadrenia dotknutých orgánov štátnej správy a orgánov štátneho odborného dozoru pre príslušnú oblasť. Tieto vyjadrenia a stanoviská vopred obstaráva a na vlastné náklady zabezpečuje Zhotoviteľ.
12. Zhromažďovanie a skladovanie bežných zásielok, ktoré Zhotoviteľ prevzal v rámci bežnej podnikateľskej činnosti od svojich zákazníkov alebo dodávateľov na ich prechodne uchovávanie v dotknutých priestoroch staveniska pre tento účel určených si nevyžaduje predchádzajúce schválenie Objednávateľom.
    * 1. Zhotoviteľ je povinný dodržiavať ustanovenia osobitných predpisov o evidencii a registrácii.

**PRÍLOHA 6**

**ZOZNAM SUBDODÁVATEĽOV**

|  |  |  |  |  |  |
| --- | --- | --- | --- | --- | --- |
| **Obchodné meno** | **Sídlo/miesto podnikania** | **IČO** | **Podiel na zákazke** | **Predmet subdodávky** | **Osoba oprávnená konať za Subdodávateľa (meno, priezvisko, trvalý pobyt, dátum narodenia)** |
| **[doplniť]** | **[doplniť]** | **[doplniť]** | **[doplniť]** | **[doplniť]** | **[doplniť]** |
| **[doplniť]** | **[doplniť]** | **[doplniť]** | **[doplniť]** | **[doplniť]** | **[doplniť]** |
| **[doplniť]** | **[doplniť]** | **[doplniť]** | **[doplniť]** | **[doplniť]** | **[doplniť]** |
| **[doplniť]** | **[doplniť]** | **[doplniť]** | **[doplniť]** | **[doplniť]** | **[doplniť]** |
| **[doplniť]** | **[doplniť]** | **[doplniť]** | **[doplniť]** | **[doplniť]** | **[doplniť]** |

príloha 7

1. **ŠPECIFIKÁCIA KĽÚČOVÝCH ODBORNÍKOV**

|  |  |
| --- | --- |
| **Meno a priezvisko** | **Druh odborníka** |
| **[doplniť]** | **[doplniť]** |

PODPISY ZMLUVNÝCH STRÁN

1. V Bratislave dňa \_\_\_\_\_\_\_\_\_\_\_\_\_\_
2. **Dopravný podnik Bratislava, akciová spoločnosť**
3. Meno: [doplniť]

Funkcia: [doplniť]

1. Meno: [doplniť]
2. Funkcia: [doplniť]
3. V [doplniť] dňa \_\_\_\_\_\_\_\_\_\_\_\_\_\_

**[doplniť]**

1. Meno: [doplniť]
2. Funkcia: [doplniť]